cyanic-selkie/wikianc huggingface dataset:
ಸೌಂದರ್ಯವರ್ಧಕಗಳು
ಸೌಂದರ್ಯ ಉದ್ಯಮಗಳು
ಸೌಂದರ್ಯ ಉದ್ಯಮಗಳು ಅಮೇರಿಕಾ ಸಂಸ್ಥಾನಕ್ಕಷ್ಟೇ ಸೀಮಿತವಾಗಿರದೆ, ಬದಲಾಗಿ ಪ್ರಪಂಚದ ಅನೇಕ ಭಾಗಗಳಲ್ಲಿ ಇದು ಸೌಂದರ್ಯ ವಸ್ತುಗಳಗೆ ಪ್ರಸಿದ್ಧವಾಗಿವೆ. ಇವುಗಳಲ್ಲಿ ಕೆಲವು ಫ಼್ರಾನ್ಸ್, ಜರ್ಮನಿ, ಇಟಲಿ ಮತ್ತು ಜಪಾನ್ನನ್ನು ಒಳಗೊಂಡಿವೆ. ಒಂದು ಅಂದಾಜಿನ ಪ್ರಕಾರ ಜರ್ಮನಿಯಲ್ಲಿ, 2008ರಲ್ಲಿ ಸೌಂದರ್ಯವರ್ಧಕ ಉದ್ಯಮಆಧಾರಿತ ಮಾರಾಟಗಳು ಸಗಟು ಬೆಲೆಯ ದರದಲ್ಲಿ EUR 12.6 ಬಿಲಿಯನ್ ಗಳಷ್ಟಿದ್ದು ಜರ್ಮನಿಯನ್ನು ಜಪಾನ್ ಮತ್ತು ಅಮೇರಿಕಾ ಸಂಯುಕ್ತ ಸಂಸ್ಥಾನಗಳ ನಂತರ ಪ್ರಪಂಚದಲ್ಲಿ 3ನೇ ಸ್ಥಾನದಲ್ಲಿದೆ. ಅಷ್ಟೇ ಅಲ್ಲದೆ ಇದೇ ರಾಷ್ಟ್ರದಲ್ಲಿ ಈ ಉದ್ಯಮ 2007 ರಿಂದ 2008ಕ್ಕೆ ಕೇವಲ ಒಂದೇ ವರ್ಷದಲ್ಲಿ ಶೇಕಡಾ 5 ಹೆಚ್ಚಳವನ್ನು ಸಾಧಿಸಿದೆ. ಈ ಉದ್ಯಮದಲ್ಲಿ ಜರ್ಮನಿಯ ರಪ್ತು 2008 ರಲ್ಲಿ EUR 5.8 ಬಿಲಿಯನ್ ತಲುಪಿತ್ತು ಆದರೆ ಸೌಂದರ್ಯವರ್ಧಕಗಳ ಆಮದು EUR 3 ಬಿಲಿಯನ್‍ನಷ್ಟಿತ್ತು. ಜರ್ಮನಿಗೆ ಸೌಂದರ್ಯವರ್ಧಕಗಳನ್ನು ರಪ್ತು ಮಾಡುವ ಪ್ರಮುಖ ರಾಷ್ಟ್ರಗಳೆಂದರೆ, ಫ್ರಾನ್ಸ್, ಸ್ವಿಟ್ಜರ್‌ಲ್ಯಾಂಡ್,  ಅಮೇರಿಕಾ ಸಂಯುಕ್ತ ಸಂಸ್ಥಾನ ಮತ್ತು ಇಟಲಿ. ಇವು ಪ್ರಮುಖವಾಗಿ ಮಹಿಳೆಯರು ಬಳಸುವ ಸುಗಂಧಗಳು ಮತ್ತು ಸೌಂದರ್ಯ ವಸ್ತುಗಳನ್ನು ಹೊಂದಿವೆ.
ಅಮೇರಿಕಾದ ನಂತರ, ಜಪಾನ್ ವರ್ಷಕ್ಕೆ ಸುಮಾರು JPY 1.4 ಟ್ರಿಲಿಯನ್‌ನೊಂದಿಗೆ ಸೌಂದರ್ಯ ಉದ್ಯಮದಲ್ಲಿ ಪ್ರಪಂಚದಲ್ಲೇ ಎರಡನೇ ಸ್ಥಾನವನ್ನು ಹೊಂದಿದೆ.
ಪ್ರಪಂಚಾದ್ಯಂತ ಸೌಂದರ್ಯವರ್ಧಕ ಮತ್ತು ಸುಗಂಧದ್ರವ್ಯ ಉದ್ಯಮಗಳ ವಾರ್ಷಿಕ ವಹಿವಾಟು US $ 170 ಬಿಲಿಯನ್ ಎಂದು ಅಂದಾಜು ಮಾಡಲಾಗಿದೆ. (ಯೂರೋಸ್ಟಾಫ್-ಮೇ 2007 ರ ಪ್ರಕಾರ) FIPAR (Fédération des Industries de la Parfumerie - ದಿ ಫ್ರೆಂಚ್ ಫೆಡರೇಶನ್ ಫಾರ್ ದಿ ಪರ್ಫ್ಯೂಮ್ ಇಂಡಸ್ಟ್ರಿ)ದ ಪ್ರಕಾರ ಸುಮಾರು €63 ಬಿಲಿಯನ್‌ಗಳೊಂದಿಗೆ ಯೂರೋಪ್ ಪ್ರಮುಖ ಮಾರುಕಟ್ಟೆಯಾಗಿದ್ದು, 2006ರಲ್ಲಿ  ಫ್ರಾನ್ಸ್ ಮಾರಾಟಗಳು €6.5 ಬಿಲಿಯನ್ ಗಳಷ್ಟು ತಲುಪಿದೆ. ರಾಷ್ಟ್ರೀಯ ಮತ್ತು ಅಂತರಾಷ್ಟ್ರೀಯವಾಗಿ ಸೌಂದರ್ಯ ಉದ್ಯಮದಲ್ಲಿ ತನ್ನ ಪ್ರಮುಖ ಪಾತ್ರವಹಿಸಿರುವ ಮತ್ತೊಂದು ದೇಶವೆಂದರೆ ಫ್ರಾನ್ಸ್ "ಮೇಡ್ ಇನ್ ಫ್ರಾನ್ಸ್" ಎಂಬ ಹಣೆಪಟ್ಟಿಯನ್ನು ಹೊಂದಿರುವ ಸಾಕಷ್ಟು ಉತ್ಪನ್ನಗಳಿಗೆ ಅಂತರಾಷ್ಟ್ರೀಯ ಮಾರುಕಟ್ಟೆಯಲ್ಲಿ ಹೆಚ್ಚಿನ ಬೆಲೆ ಇದೆ. 2008 ರ ದತ್ತಾಂಶಗಳ ಪ್ರಕಾರ, ಅನುಕ್ರಮವಾಗಿ 40 ವರ್ಷಗಳಲ್ಲಿ ಫ಼್ರಾನ್ಸ್‌ನ ಸೌಂದರ್ಯ ಉದ್ಯಮ ಸತತವಾಗಿ ಬೆಳೆದಿದೆ. 2006 ರಲ್ಲಿ, ಈ ಉದ್ಯಮ ವಲಯ EUR 6.5 ಬಿಲಿಯನ್‌ನ ದಾಖಲೆಯ ಮಟ್ಟವನ್ನು ತಲುಪಿದೆ. ಫ್ರಾನ್ಸ್‌ನಲ್ಲಿ ಉತ್ಪತ್ತಿಯಾಗುವ ಪ್ರಸಿದ್ದ ಸೌಂದರ್ಯವರ್ಧಕಗಳ ಬ್ರಾಂಡ್ ಗಳು ವಿಚಿ ಯೆವ್ಸ್ ಲಾರೆಂಟ್, ಯೆವ್ಸ್ ರೋಚರ್ ಮತ್ತು ಹಲವು ಸ್ಥಳಗಳನ್ನು ಒಳಗೊಂಡಿವೆ.
ಇಟಲಿ ಸೌಂದರ್ಯವರ್ಧಕ ಉದ್ಯಮವು ಯೂರೋಪಿನ ಮಾರುಕಟ್ಟೆಯಲ್ಲಿ ಪ್ರಮುಖ ಪಾತ್ರ ವಹಿಸುತ್ತದೆ. ಯೂರೋಪಿನ ಇತರ ರಾಷ್ಟ್ರಗಳಷ್ಟು ದೊಡ್ಡ ಪ್ರಮಾಣದಲ್ಲಿ ಅಲ್ಲದಿದ್ದರೂ, ಇಟಲಿಯ ಸೌಂದರ್ಯವರ್ಧಕ ಉದ್ಯಮ 2007 ರಲ್ಲಿ EUR 9 ಬಿಲಿಯನ್‌ನಷ್ಟು ತಲುಪಿದೆ ಎಂದು ಅಂದಾಜು ಮಾಡಲಾಗಿದೆ. ಯೂರೋಪಿನ ಇತರ ರಾಷ್ಟ್ರಗಳಲ್ಲಿನ ಅಲಂಕಾರಿಕ  ಉದ್ಯಮಗಳಿಗೆ ಹೊರತಾಗಿ, ಇಟಲಿಯ ಸೌಂದರ್ಯ ಉದ್ಯಮವು ಕೇಶಾಲಂಕಾರ ಮತ್ತು ಶಾರೀರಿಕ ಉತ್ಪನ್ನಗಳಿಂದ ಪ್ರಭಾವಿತವಾಗಿದೆ. ಇಟಲಿಯಲ್ಲಿ, ಕೇಶ ಮತ್ತು ಶಾರೀರಿಕ ಉತ್ಪನ್ನಗಳು ಸೌಂದರ್ಯಮಾರುಕಟ್ಟೆಯ ಸುಮಾರು 30% ರಷ್ಟು ಇವೆ. ಸೌಂದರ್ಯಕವರ್ಧಕಗಳು ಮತ್ತು ತ್ವಚೆ ರಕ್ಷಣಾ ವಸ್ತುಗಳು ಅಮೇರಿಕಾದಲ್ಲಿ ರಫ್ತಾದ ಮೊದಲ ಸೌಂದರ್ಯವರ್ಧಕಗಳಾಗಿವೆ.
ಸೌಂದರ್ಯವರ್ಧಕಗಳಿಗಿರುವ ಜನಪ್ರಿಯತೆಯಿಂದಾಗಿ, ವಿಶೇಷವಾಗಿ ಸುವಾಸಿಕಗಳು ಮತ್ತು ಸುಗಂಧದ್ರವ್ಯಗಳಿಂದ, ಸೌಂದರ್ಯ ಉದ್ಯಮದಲ್ಲಿ ತೊಡಗದೇ ಇರುವ ಹಲವಾರು ವಿನ್ಯಾಸಕರು ತಮ್ಮದೇ ಆದ ವಿಶಿಷ್ಟ ಹೆಸರುಗಳಿಂದ ವಿಭಿನ್ನ ಸುಗಂಧಗಳನ್ನು ಪರಿಚಯಿಸಿದ್ದಾರೆ. ಅಷ್ಟೇ ಅಲ್ಲದೆ, ಸಾಕಷ್ಟು ನಟರು ಮತ್ತು ಹಿನ್ನೆಲೆ ಗಾಯಕರು ಸಹ ತಮ್ಮದೇ ಆದ ಸುಗಂಧ ದ್ರವ್ಯಗಳನ್ನು ಬಳಸುತ್ತಾರೆ. (ಉದಾ:ಸೀಲಿನ್ ಡಿಯೊನ್). ಸೌಂದರ್ಯ ಉತ್ಪನ್ನಗಳಲ್ಲಿ  ವಿನ್ಯಾಸಕ ಸುಗಂಧಗಳಿಗೆ ಬೇರಾವುದೇ ಉತ್ಪನ್ನಗಳಿಗಿಂತ ಹೆಚ್ಚು ಬೆಲೆ ಇದೆ. ಏಕೆಂದರೆ ಗ್ರಾಹಕ ಉತ್ಪನ್ನಕ್ಕಷ್ಟೇ ಅಲ್ಲದೆ ಅದರ ಕಂಪನಿಯ ಗುರುತಿಗೂ ಹಣ ಕೊಟ್ಟಿರುತ್ತಾನೆ. ಪ್ರಸಿದ್ಧ ಇಟಾಲಿಯನ್ ಸುಗಂಧಗಳನ್ನು ಜಾರ್ಜಿಯೊ ಅರ್ಮಾನಿ, ಡೊಲ್ಸ್ ಮತ್ತು ಗಬ್ಬನಾ ಮುಂತಾದವರು ತಯಾರಿಸಿದ್ದಾರೆ.
ಸೌಂದರ್ಯವರ್ಧಕ ಉದ್ಯಮಕ್ಕೆ ಸಂಬಂಧಿಸಿದಂತೆ ಯೂರೋಪಿಯನ್ ಆಯೋಗ ಮತ್ತು ಎಫ್‌ಡಿಎ ಶಾಸನಗಳನ್ನು ರೂಪಿಸುವ ಅಂಗಗಳಾಗಿವೆ ಮತ್ತು ಇದರ ವಿವಿಧ ವಿಷಯಗಳನ್ನು ಅಮೇರಿಕಾ ಸಂಯುಕ್ತ ಸಂಸ್ಥಾನದಲ್ಲಿ ಯೂರೋಪಿಯನ್ ಒಕ್ಕೂಟದಲ್ಲಿ ಚರ್ಚಿಸಲಾಗುತ್ತದೆ. 1976 ರಿಂದ ಯೂರೋಪಿಯನ್ ಒಕ್ಕೂಟದಲ್ಲಿ, ಸೌಂದರ್ಯವರ್ಧಕಗಳ ಬಳಕೆ ಮತ್ತು ಅವುಗಳ ರಕ್ಷಣೆ ಕಾನೂನುಬದ್ಧ ವಿಚಾರವಾಗಿದೆ. ಪ್ರಾಣಿ ಪರೀಕ್ಷೆಯ ನಿಷೇಧದಿಂದಾಗಿ ಸೌಂದರ್ಯವರ್ಧಕ ಕೈಗಾರಿಕೆಗಳಲ್ಲಿ ನೂತನವಾದ ತಿದ್ದುಪಡಿಯನ್ನು ತರಲಾಗಿದೆ. ಆದ್ದರಿಂದ, ಸೌಂದರ್ಯ ಉತ್ಪನ್ನಗಳನ್ನು ಪ್ರಾಣಿಗಳ ಮೇಲೆ ಪರೀಕ್ಷೆ ಮಾಡುವುದು ಯೂರೋಪಿನಲ್ಲಿ 2004 ರಿಂದ ಕಾನೂನು ಬಾಹಿರ ಎಂದು ಪರಿಗಣಿಸಲಾಗಿದೆ. ಇಂತಹ ಕೆಲವು ಖಾಸಗಿ ಉತ್ಪನ್ನಗಳನ್ನು ಪ್ರಾಣಿಗಳ ಮೇಲೆ ಪರೀಕ್ಷೆ ಮಾಡುವುದನ್ನೂ ಸಹ 2009 ಮಾರ್ಚ್ ನಿಂದ ಕಾನೂನುಬದ್ಧವಾಗಿ ನಿಷೇಧಿಸಲಾಗಿದೆ.
1997ರಲ್ಲಿ ಎಫ್‌ಡಿಎ ಇತರ ಹದಿಮೂರು ಸ್ವತಂತ್ರ ಏಜೆನ್ಸಿಗಳೊಂದಿಗೆ ಸೇರಿ ಪ್ರಾಣಿಗಳ ಮೇಲಿನ ಪರೀಕ್ಷೆಯ ನಿಷೇಧ ಹಾಗೂ ಸೌಂದರ್ಯವರ್ಧಕ ಉತ್ಪನ್ನಗಳ ಪರೀಕ್ಷೆಗೆ ಇತರ ವಿಧಾನಗಳನ್ನು ಅಳವಡಿಸಲು ICCVAM (ಇಂಟೆರಾಗೆನ್ಸಿ ಕೊಆರ್ಡಿನೇಟಿಂಗ್ ಕಮಿಟಿ ಆನ್ ದಿ ವ್ಯಾಲಿಡೇಶನ್ ಆಫ್ ಆಲ್ಟರ್ನೇಟೀವ್ ಮೆಥಡ್ಸ್) ಅನ್ನು ಸ್ಥಾಪಿಸಿತು.
ಅಂತರಾಷ್ಟ್ರೀಯ ಮಾರುಕಟ್ಟೆಗಳ ಆಗಮನದಿಂದ, ಪ್ರಪಂಚಾದ್ಯಂತ ಹಿಂದೆದೂ ಕಾಣದ ಮಟ್ಟಿಗೆ ಸೌಂದರ್ಯವರ್ಧಕ ಕೈಗಾರಿಕೆಗಳು ಬೆಳೆದು ನಿಂತಿವೆ. ಅನೇಕ ಕಂಪನಿಗಳು ಆನ್-ಲೈನ್ ಮೂಲಕ ಯಾವುದೇ ಪ್ರತಿನಿಧಿಗಳ ಸಹಾಯವಿಲ್ಲದೇ ತಮ್ಮ ಉತ್ಪನ್ನಗಳನ್ನು ಮಾರುತ್ತಿವೆ.
ಸೌಂದರ್ಯವರ್ಧಕಗಳ ಕ್ಷೇತ್ರದಲ್ಲಿ ವೃತ್ತಿಗಳು
left|thumb|ಒಬ್ಬ ವೃತ್ತಿನಿರತ ಮೇಕ್-ಅಪ್ ಕಲಾವಿದ ತನ್ನ ಗಿರಾಕಿಗೆ ಮೇಕ್‌ಅಪ್ ಮಾಡುತ್ತಿರುವುದು ಎಲ್ಲ ಶಾಖೆಗಳಿಗೆ ಭೇಟಿ ನೀಡುವ ಹಾಗೂ ಮನೆಗಳಿಗೆ ನೇರವಾಗಿ ಮಾರುವ ಮತ್ತು ಅಂಗಡಿಗಳಿಗೆ ಸರಕನ್ನು ಸರಬರಾಜು ಮಾಡುವ ಜವಾಬ್ದಾರಿಯನ್ನು ಒಬ್ಬ ಲೆಕ್ಕ ಪರಿಶೋಧಕನಿಗೆ ನೀಡಲಾಗಿರುತ್ತದೆ. ಅವರು ಉತ್ಪನ್ನಗಳ ಬಗ್ಗೆ ಹಾಗೂ "ಕೊಳ್ಳುವ ವಸ್ತುಗಳ ಕೊಡುಗೆ" (ಕೆಲವು ಉತ್ಪನ್ನಗಳನ್ನು ಕೊಂಡಾಗ ನೀಡುವ ಉಚಿತ ಕೊಡುಗೆಗಳು) ಬಗ್ಗೆ ವಿವರಣೆ ನೀಡುತ್ತಾರೆ.
ಒಬ್ಬ ಸೌಂದರ್ಯ ಸಲಹೆಗಾರರು ತ್ವಚೆಯ ನಿರ್ವಹಣೆ ಮತ್ತು ವೇಷ ಭೂಷಣ ಅಗತ್ಯತೆಯ ಆಧಾರದ ಮೇಲೆ ತಮ್ಮ ಉತ್ಪನ್ನಗಳ ಬಗ್ಗೆ ಸಲಹೆ, ಸೂಚನೆಗಳನ್ನು ನೀಡುತ್ತಾರೆ. ಕೆಲವು ಸುಳ್ಳು ಸಂಸ್ಥೆಗಳಿಂದ ದೃಢೀಕರಣ ಹೊಂದಿದ ಸೌಂದರ್ಯ ಸಲಹೆಗಾರು ಇರುತ್ತಾರೆ.
right|thumb|ಸೂಪರ್‌ಮಾಡೆಲ್ ಅಲೆಕ್ ವೆಕ್ ಒಬ್ಬ ವೃತ್ತಿನಿರತನಿಂದ ಮೇಕ್‌-ಅಪ್ ಮಾಡಿಸಿಕೊಳ್ಳುತ್ತಿರುವುದು. ಕಾಸ್ಮಟೆಶಿಯನ್ ಎಂದರೆ ತನ್ನ ಕಕ್ಷಿದಾರನಿಗೆ ಚಹರೆ ಮತ್ತು ದೇಹಕ್ಕೆ ಚಿಕಿತ್ಸೆಯನ್ನು ನೀಡುವ ಕಸಬುದಾರನೆಂದು ಅರ್ಥ. ಕೆಲವು ಸಂದರ್ಭಗಳಲ್ಲಿ ಕಾಸ್ಮೆಟಾಲಜಿಸ್ಟ್ ಎಂಬ ಪದವನ್ನು ಇದಕ್ಕೆ ಅದಲು ಬದಲಾಗಿ ಬಳಸಲಾಗಿತ್ತಿದ್ದು, ಹೆಚ್ಚಾಗಿ ಈ ಪದವನ್ನು ದೃಢೀಕೃತ ಕಸಬುದಾರನಿಗೆ ಬಳಸುವುದು ವಾಡಿಕೆ. ಸಾಮಾನ್ಯವಾಗಿ ಕಾಸ್ಮೆಟಿಕ್ ಕಂಪನಿಗಳಿಂದ ಪ್ರತಿ ಗಂಟೆಗೆ ಸಂಭಾವನೆ ಪಡೆಯುವ ಒಬ್ಬ ಫ್ರೀಲಾನ್ಸ್ ಅಲಂಕಾರಿಕ ಕಲಾವಿದ ಗ್ರಾಹಕರಿಗೆ ಸೌಂದರ್ಯದ ಬಗ್ಗೆ ಸಲಹೆ ಮತ್ತು ಸಹಾಯ ನೀಡುತ್ತಾರೆ.
ಕಾಸ್ಮೆಟಿಕ್ ಮಾರುಕಟ್ಟೆಯ ವೃತ್ತಿಪರ ಕಸಬುದಾರರು ಸಂಶೋಧನೆಗೆ ಹೆಚ್ಚು ಒತ್ತು ಕೊಡುವವರಾಗಿದ್ದು, ಅಗತ್ಯ ಬ್ರಾಂಡ್ ಪ್ರತೀಕ ಮತ್ತು ಇತರ ಸೇವೆಗಳಲ್ಲಿ ತೊಡಗಿರುತ್ತಾರೆ.(ಮಾರಾಟಗಳ ನಿರೂಪಣೆ, ಸಗಟುಗಳ ನೇಮಕ ಇತ್ಯಾದಿ)
ಇವು ಸೌಂದರ್ಯವರ್ಧಕ ಉತ್ಪನ್ನ ಅಭಿವೃದ್ದಿ ವಿನ್ಯಾಸ, ರಚನೆ ಮತ್ತು ಅವುಗಳ ಶುದ್ಧೀಕರಣವನ್ನು ಒಳಗೊಂಡಿದೆ.
ಈ ಗುಂಪನ್ನು ಒಳಗೊಂಡಿರುವ ವ್ಯಕ್ತಿಗಳೆಂದರೆ, ರಸಾಯನಶಾಸ್ತಜ್ಞರು, ಗುಣಮಟ್ಟ ನಿರ್ಧಾರಕರು ಮತ್ತು ಪೊಟ್ಟಣ ಕಟ್ಟುವವರು.
ಸೌಂದರ್ಯವರ್ಧಕ ಉದ್ಯಮದಲ್ಲಿ ತೊಡಗಿರುವ ಅನೇಕರು ಚಲನಚಿತ್ರ, ಮಾಧ್ಯಮ ಮತ್ತು ಫ್ಯಾಶನ್ ವಲಯಗಳಿಗೆ ಸಂಬಂಧಿಸಿದ ವಿಶೇಷ ಅಲಂಕಾರಿಕ ತಂತ್ರಜ್ಞಾನಗಳು ಅಥವಾ ಅಲಂಕಾರಕ್ಕೆ ಸಂಬಂಧಿಸಿದ ವಿಶೇಷ ಪರಿಣಾಮಗಳ ಬಗ್ಗೆ ಕೆಲವು ಕ್ಷೇತ್ರಗಳಲ್ಲಿ ಪ್ರತ್ಯೇಕ ತರಬೇತಿ ಹೊಂದಿರುತ್ತಾರೆ.
ಉಪಾಧ್ಯಾಯ, ಅಯೋಧ್ಯಾಸಿಂಹ
ಉಪಾಧ್ಯಾಯ, ಅಯೋಧ್ಯಾಸಿಂಹ: 1865-1941. ಆಧುನಿಕ ಹಿಂದ ಕಾವ್ಯ ಪಿತಾಮಹ ಎಂದು ಖ್ಯಾತಿವೆತ್ತವ. ಕಾವ್ಯನಾಮ ಹರಿಔಧ್.
ಬದುಕು
ಜನಿಸಿದ್ದು ಉತ್ತರ ಪ್ರದೇಶದ ಆಜ಼ಮ್ಗಢದಲ್ಲಿ, ಕಾವ್ಯನಾಮವನ್ನು ಆಯ್ದುಕೊಳ್ಳುವಲ್ಲೂ ಈತ ಔಚಿತ್ಯ ತೋರಿದ್ದಾನೆ. ಹರಿ ಎಂದರೆ ಸಿಂಹ, ಔಧ್ ಎಂದರೆ ಅಯೋಧ್ಯಾ. ಉಪಾಧ್ಯಾಯ ಮನೆತನದ ಹೆಸರು. ಈತನ ಪುರ್ವಿಕರು ಬದಾಯೂನ್ ಜಿಲ್ಲೆಯವರಾದರೂ ಕಳೆದ ಕೆಲವು ತಲೆಮಾರಿನಿಂದ ಆಜ಼ಮ್ಗಢದಲ್ಲಿದ್ದಾರೆ.
ಈತನ ಬಹುಮುಖ ಸಾಹಿತ್ಯ ಸೇವೆಯನ್ನು ಗಮನಿಸಿ, 20ನೆಯ ಹುಟ್ಟು ಹಬ್ಬದ ಸಂದರ್ಭದಲ್ಲಿ, ನಾಗರೀ ಪ್ರಚಾರಿಣೀ ಸಭೆ ಅಭಿನಂದನ ಗ್ರಂಥವೊಂದನ್ನು ಸಮರ್ಪಿಸಿ ಗೌರವಿಸಿತು (1938). ದೆಹಲಿಯಲ್ಲಿ ನಡೆದ ಹಿಂದಿ ಸಾಹಿತ್ಯ ಸಮ್ಮೇಳನಕ್ಕೆ ಈತ ಅಧ್ಯಕ್ಷನಾಗಿದ್ದ.
ಉಪಾಧ್ಯಾಯ ಕಾಶಿ ಹಿಂದೂ ವಿಶ್ವವಿದ್ಯಾನಿಲಯದ ಅಧ್ಯಾಪಕನಾಗಿ ನಿವೃತ್ತನಾದ. ವೃತ್ತಿಯಿಂದ ಅಧ್ಯಾಪಕನಾದರೂ ಪ್ರವೃತ್ತಿಯಿಂದ ಸಾಹಿತಿಯಾಗಿದ್ದು, ಸಾಹಿತ್ಯಸೇವೆಯನ್ನು ಸತತವಾಗಿ ನಡೆಸಿಕೊಂಡು ಬಂದ ಈತ ಹಿಂದಿಸಾಹಿತ್ಯದ ವರಕವಿಗಳಲ್ಲಿ ಒಬ್ಬ.
ಆಧುನಿಕ ಹಿಂದಿ ಸಾಹಿತ್ಯಕ್ಕೆ ಈತನ ಕೊಡುಗೆ
ಖಡಿಬೋಲೀ (ಆಧುನಿಕ ಹಿಂದಿ) ತನ್ನ ಸ್ಥಾನವನ್ನು ಭದ್ರಪಡಿಸಿಕೊಂಡದ್ದು ಇಪ್ಪತ್ತನೆಯ ಶತಮಾನದಲ್ಲಿ, ಗದ್ಯ ಮತ್ತು ಪದ್ಯಗಳಿಗೆ ಆಡುನುಡಿ ಬಳಸುವಲ್ಲಿ ಅನೇಕರು ವಿಫಲರಾಗಿ ಭಾಷೆಯನ್ನೇ ತೆಗಳುತ್ತಿದ್ದ ಕಾಲದಲ್ಲಿ ಅದನ್ನು ಬಹು ಚತುರತೆಯಿಂದ ಬಳಸಿ ಅದರ ಕೈ ಹಿಡಿದವರಲ್ಲಿ ಉಪಾಧ್ಯಾಯನೂ ಒಬ್ಬ. ಉಪಾಧ್ಯಾಯ ಮೊದಲಿಗೆ ವ್ರಜಭಾಷೆಯಲ್ಲಿ ಕಾವ್ಯರಚನೆ ಮಾಡುತ್ತಿದ್ದು, ಅನಂತರ ಆಡುಮಾತಿನಲ್ಲಿ ಕಾವ್ಯರಚನೆಯ ಹಾದಿ ಹಿಡಿದ.
20ನೆಯ ಶತಮಾನದ ಮೊದಲಲ್ಲಿ ಕೆಲವು ಸಣ್ಣಪುಟ್ಟ ಕಾವ್ಯಗಳು, ನಾಲ್ಕಾರು ಅನುವಾದಗಳು ಹಾಗೂ ಮೈಥಿಲೀಶರಣಗುಪ್ತರ ಜನದ್ರಥವಧ ಕಾವ್ಯ ಬೆಳಕಿಗೆ ಬಂದಿದ್ದರೂ ಹಿಂದಿ ಕಾವ್ಯ ಸಾಂಪ್ರದಾಯಿಕ ಬಂಧನದಿಂದ ಪೂರ್ಣವಾಗಿ ಮುಕ್ತವಾಗಿರಲಿಲ್ಲ. ಆಧುನಿಕ ಹಿಂದಿ ಕಾವ್ಯಕ್ಕೆ ಇನ್ನೂ ಪೂರ್ಣ ಯಶಸ್ಸು ದೊರೆತಿರಲಿಲ್ಲ. ಇಂಥ ಪ್ರಯೋಗಾವಸ್ಥೆಯಲ್ಲಿ ಹರಿಜೌಧ್ ನ ಪ್ರಿಯಪ್ರವಾಸ ಎಂಬ ಕಾವ್ಯ ಜಯಭೇರಿ ಹೊಡೆಯಿತು. ಆಡುನುಡಿಯ ಬಳಕೆಗೆ ವಿರೋಧಿಗಳಾಗಿದ್ದವರಿಗೆ ಈ ಕಾವ್ಯ ಸವಾಲಾಗಿ ಪರಿಣಮಿಸಿತು.
ವೈದೇಹೀ ವನವಾಸ ಎಂಬುದು ಈತನ ಇನ್ನೊಂದು ಪ್ರಸಿದ್ಧ ಕಾವ್ಯ. ಸೀತೆಯ ವನವಾಸ ಈ ಕಾವ್ಯದ ವಸ್ತು. ಪಾಂಡಿತ್ಯ ಮತ್ತು ಸರಸತೆ ಇಲ್ಲಿ ಹೋಯ್ಕೈಯಾಗಿ ಸಾಗಿವೆ. ಚೌಖೇ ಚೌಪದೇ ಮತ್ತು ಚುಭತೇ ಚೌಪದೇ ಎಂಬುವು ದೇಸೀ ಶೈಲಿಯಲ್ಲಿ ರಚಿತವಾಗಿರುವ ಸರಸಪೂರ್ಣ ಕವನಸಂಗ್ರಹಗಳು, ನುಡಿಗಟ್ಟುಗಳನ್ನು ಇಲ್ಲಿ ವಿಶೇಷವಾಗಿ ಬಳಸಲಾಗಿದೆ. ಪ್ರಿಯಪ್ರವಾಸಕ್ಕೆ ಪೀಠಿಕಾರೂಪವಾಗಿ ಹಿಂದಿ ಕಾವ್ಯದ ವಿಕಾಸವನ್ನು ಕುರಿತು ಬರೆದ ದೀರ್ಘಪ್ರಬಂಧ. ಪಾಟ್ನ ವಿಶ್ವವಿದ್ಯಾನಿಲಯದ ಭಾಷಣಮಾಲೆಯಲ್ಲಿ ಬರೆದ ಹಿಂದಿ ಭಾಷೆ ಮತ್ತು ಸಾಹಿತ್ಯದ ವಿಕಾಸಕ್ಕೆ ಸಂಬಂಧಿಸಿದ ಪ್ರಬಂಧಗಳು ಈತನ ಮುಖ್ಯ ಗದ್ಯಕೃತಿಗಳು. ಕೆಲವು ಸಾಹಿತ್ಯಕ ಪ್ರಬಂಧಗಳನ್ನೂ ರಚಿಸಿದ್ದಾನೆ. ಜೊತೆಗೆ ನಾಟಕ, ಕಾದಂಬರಿ ಮತ್ತು ಪ್ರಬಂಧಗಳೂ ಮೂಡಿಬಂದಿವೆ. ಪ್ರದ್ಯುಮ್ನವಿಜಯ ನಾಟಕದ ವಸ್ತು ಹಳೆಯದಾದರೂ ನಿರೂಪಣೆ ಹೊಸತು. ಠೇರ್ ಹಿಂದಿ ಕಾ ಠಾಠ್ ಮತ್ತು ಅಧಖಿಲಾ ಫೂಲ್ ಸಾಮಾಜಿಕ ಕಾದಂಬರಿಗಳು ಕಾವ್ಯಾತ್ಮಕ ಶೈಲಿ ಈತನ ವಿಶೇಷ ಆಕರ್ಷಣೆ. ರಸಕಲಸ ರಸನಿರೂಪಣೆಗೆ ಸಂಬಂಧಿಸಿದ ಉತ್ತಮ ಗ್ರಂಥ, ರಸ ಮತ್ತು ನಾಯಿಕಾಭೇದದ ಸಮಸ್ಯೆಗಳಿಗೆ ಸಂಬಂಧಿಸಿದ ಅನೇಕ ವಿಚಾರಗಳನ್ನು ಒಳಗೊಂಡಿದೆ. ಲಕ್ಷಣಗಳನ್ನು ಗದ್ಯದಲ್ಲಿ ಕೊಟ್ಟು, ಸ್ವರಚಿತ ಸರಸ, ಸುಂದರ, ಅಪೂರ್ವ ಲಕ್ಷ್ಯ ಪದ್ಯಗಳನ್ನು ಲೇಖಕ ನೀಡಿದ್ದಾನೆ. ವಿಷಯ ವಿವೇಚನೆಗೆ ಪ್ರಾಚೀನ ಕಾವ್ಯ ಮೀಮಾಂಸಕರ ಅಭಿಪ್ರಾಯಗಳೇ ಈತನಿಗೆ ಆಧಾರ. ಬದಲಾದ ರಾಜಕೀಯ ಮತ್ತು ಸಾಂಸ್ಕೃತಿಕ ಪರಿಸ್ಥಿತಿಗಳ ಹಿನ್ನೆಲೆಯಲ್ಲಿ ನಾಯಿಕಾಭೇದದ ಹಳೆಯ ಕಲ್ಪನೆಗಳಿಗೆ ಬದಲಾಗಿ ಹೊಸವರ್ಗೀಕರಣ ಆವಶ್ಯಕವೆಂದು ಪ್ರತಿಪಾದಿಸಿ ಆ ಬಗೆಯಲ್ಲಿ ನಾಯಿಕೆಯರನ್ನು ವರ್ಗೀಕರಿಸಿರುವುದು, ಸಾಹಿತ್ಯಕ್ಷೇತ್ರದಲ್ಲಿನ ಅಧುನಾತನ ಪ್ರವೃತ್ತಿಗಳನ್ನು ಗಮನದಲ್ಲಿರಿಸಿಕೊಂಡು ರಸವಿವೇಚನೆ ಮಾಡಿರುವುದು ಈ ಗ್ರಂಥದ ವೈಶಿಷ್ಟ್ಯಗಳು.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಶುಭ ಶುಕ್ರವಾರ
ಶುಭ ಶುಕ್ರವಾರವು ಕ್ರೈಸ್ತರಿಗೆ ಒಂದು ಪವಿತ್ರವಾದ ದಿನ. ಕ್ರಿಸ್ಮಸ್ ಹೇಗೆ ಯೇಸುಕ್ರಿಸ್ತನ ಜನನವನ್ನು ಸೂಚಿಸುತ್ತೆಯೋ ಹಾಗೆ ಶುಭ ಶುಕ್ರವಾರವು ಯೇಸುಕ್ರಿಸ್ತನ ಮರಣವನ್ನು ಸಂಕೇತಿಸುತ್ತದೆ. ಈ ದಿನವನ್ನು ಕಪ್ಪು ಶುಕ್ರವಾರ, ಪವಿತ್ರ ಶುಕ್ರವಾರ, ದೊಡ್ಡ ಶುಕ್ರವಾರ ಇತ್ಯಾದಿ ಹೆಸರುಗಳಿಂದಲೂ ಕರೆಯಲಾಗುತ್ತದೆ. ಪವಿತ್ರ ಸಪ್ತಾಹದ ಅಂಗವಾದ ಶುಭ ಶುಕ್ರವಾರವು ಯೆಹೂದ್ಯರ ಆಚರಣೆಯಾದ ಪಾಸ್ಕದೊಂದಿಗೆ ತಳುಕು ಹಾಕಿಕೊಳ್ಳುತ್ತದೆ.
ಬೈಬಲ್ ಟಿಪ್ಪಣಿಗಳು
ಶುಭಸಂದೇಶಗಳ ಪ್ರಕಾರ ಜೆರುಸಲೇಮ್ ದೇವಾಲಯದ ಕಾವಲುಪಡೆಯವರು ಯೇಸುವಿನ ಶಿಷ್ಯ ಜೂದಾಸ್ ಇಸ್ಕಾರಿಯೋತನನ್ನು ಮುಂದಿಟ್ಟುಕೊಂಡು ಬಂದು ಗೆತ್ಸೆಮನೆ ತೋಟದಲ್ಲಿ ಯೇಸುವನ್ನು ಬಂಧಿಸಿದರು. ಅದಕ್ಕಾಗಿ ಜೂದಾಸನು ೩೦ ಬೆಳ್ಳಿನಾಣ್ಯಗಳನ್ನು ಲಂಚವಾಗಿ ಪಡೆದಿದ್ದನು. ಹನ್ನೆರಡು ಮಂದಿ ಶಿಷ್ಯರಲ್ಲಿ ಒಬ್ಬನಾದ ಇಸ್ಕಾರಿಯೋತಿನ ಯೂದ ಎಂಬಾತ ಮುಖ್ಯ ಯಾಜಕರ ಬಳಿಗೆ ಹೋದನು. “ನಿಮಗೆ ನಾನು ಯೇಸುವನ್ನು ಹಿಡಿದುಕೊಟ್ಟರೆ ನನಗೇನು ಕೊಡುವಿರಿ?” ಎಂದು ಅವರನ್ನು ವಿಚಾರಿಸಿ “ನಾನು ಯಾರಿಗೆ ಮುದ್ದಿಡುತ್ತೇನೋ ಆತನೇ ಆ ವ್ಯಕ್ತಿ, ಅವನನ್ನು ಹಿಡಿದುಕೊಳ್ಳಿ” ಸೂಚಿಸಿದನು. ಅವರೋ, ಅವನಿಗೆ ಮೂವತ್ತು ಬೆಳ್ಳಿನಾಣ್ಯಗಳನ್ನು ನಿಗದಿಮಾಡಿ ಕೊಟ್ಟರು. ಯೇಸುವನ್ನು ಬಂಧಿಸಿ ಪ್ರಧಾನಗುರು ಕಾಯಫನ ಮಾವನಾದ ಅನ್ನಾಸನ ಮನೆಗೆ ಕರೆತಂದು ಅಲ್ಲಿ ಪ್ರಶ್ನಿಸಿದಾಗ ಏನೂ ಉತ್ತರ ದೊರೆಯಲಿಲ್ಲವಾದ ಕಾರಣ ಕಾಯಫನ ನೇತೃತ್ವದ ಸೆನ್ಹೆದ್ರಿನ್ ಎಂಬ ನ್ಯಾಯಸ್ಥಾನದ ಮುಂದೆ ತಂದು ನಿಲ್ಲಿಸಿದರು.
ವಿಚಾರಣೆ ವೇಳೆಯಲ್ಲಿ ಹಲವಾರು ಮಂದಿ ಸುಳ್ಳು ಆರೋಪಗಳನ್ನು ಮಾಡಿದರೂ ಯೇಸು ಮೌನವಾಗಿದ್ದರು. ಕೊನೆಗೆ ಪ್ರಧಾನಗುರುವು “ದೇವರ ಹೆಸರಿನಲ್ಲಿ ಪ್ರಮಾಣಮಾಡಿ ಕೇಳುತ್ತೇನೆ, ’ನೀನು ದೇವಪುತ್ರ ಹಾಗೂ ಅಭಿಷಿಕ್ತನಾದ ಲೋಕೋದ್ಧಾರಕನೋ?’ ಎಂಬ ಪ್ರಶ್ನೆಗೆ ನೀನು ಉತ್ತರಿಸಲೇಬೇಕು” ಎಂದು ಜುಲುಮೆ ಮಾಡಿದನು. ಯೇಸು ಉತ್ತರಿಸುತ್ತಾ “ಅದು ನಿನ್ನ ಬಾಯಿಂದಲೇ ಬಂದಿದೆ, ಮೇಘಾವೃತವಾದ ಸ್ವರ್ಗದಲ್ಲಿ ದೇವಪುತ್ರನು ಸರ್ವಶಕ್ತನ ಬಲಗಡೆ ಕುಳಿತಿರುವುದನ್ನು ನೀನು ಕಾಲಾಂತರದಲ್ಲಿ ನೋಡುವಿ” ಎಂದರು. ಕೂಡಲೇ ಸಿಟ್ಟಾದ ಕಾಯಫನು ಇದು ಧರ್ಮನಿಂದನೆ ಎಂದು ಅಬ್ಬರಿಸಿ ಯೇಸುವಿಗೆ ಮರಣದಂಡನೆ ವಿಧಿಸಿದನು.
ಮರು ಬೆಳಗ್ಗೆ ಅವರು ಯೇಸುವಿನ ಮೇಲೆ ಪಿತೂರಿ ಹಾಗೂ ದೇಶದ್ರೋಹದ ಆರೋಪ ಹೊರಿಸಿ ರೋಮನ್ ರಾಜ್ಯಪಾಲ ಪೋಂಶಿಯಸ್ ಪಿಲಾತುಸ್ ಬಳಿಗೆ ಕರೆತಂದರು. . ಪಿಲಾತನು ಇದು ನಿಮ್ಮ ಧರ್ಮಕ್ಕೆ ಸಂಬಂಧಪಟ್ಟ ವಿಷಯವಾದುದರಿಂದ ನೀವೇ ಕ್ರಮ ಕೈಗೊಳ್ಳಿ ಎಂದ. ಅದಕ್ಕವರು ತಾವು ರೋಮನ್ ರಾಜ್ಯಾಳ್ವಿಕೆಗೆ ಒಳಪಟ್ಟಿರುವುದರಿಂದ ಮರಣದಂಡನೆ ನೀಡುವ ಅಧಿಕಾರ ಹೊಂದಿಲ್ಲ ಎಂದುತ್ತರಿಸಿದರು. .
ರಾಜ್ಯಪಾಲನು ವಿಚಾರಣೆ ನಡೆಸಿ ಮರಣಶಿಕ್ಷೆಗೆ ಅರ್ಹವಾದ ಯಾವ ತಪ್ಪನ್ನೂ ಕಾಣದೆ, ಯೇಸು ಗಲಿಲೇಯದವನಾದುದರಿಂದ ಅಲ್ಲಿಯ ರಾಜನಲ್ಲಿಗೆ ಹೋಗಿ ನಿವೇದಿಸಿಕೊಳ್ಳಿ ಎಂದು ಕಳಿಸಿಬಿಡುತ್ತಾನೆ. ಗಲಿಲೇಯದ ರಾಜ ಹೆರೋದನು ಯೇಸುವನ್ನು ಪ್ರಶ್ನಿಸಿ ಏನೂ ಉತ್ತರ ಪಡೆಯದೆ ಮತ್ತೆ ರಾಜ್ಯಪಾಲನಲ್ಲಿಗೆ ಕಳುಹಿಸುತ್ತಾನೆ. ರಾಜ್ಯಪಾಲನು ಯೇಸುವಿಗೆ ಚಾಟಿಯೇಟಿನ ಶಿಕ್ಷೆ ನೀಡಿ ಬಿಟ್ಟುಬಿಡುತ್ತಾನೆ. ಆಗ ಜನರಗುಂಪು ಯೇಸುವಿನ ಬದಲಿಗೆ ಬರಬ್ಬನೆಂಬ ಕುಖ್ಯಾತ ಕೈದಿಯನ್ನು ಬಿಟ್ಟುಬಿಡಿ ಯೇಸುವನ್ನು ಶಿಲುಬೆಗೇರಿಸಿ ಎಂದು ಕೂಗುತ್ತದೆ. . ಪೋಂಶಿಯಸ್ ಪಿಲಾತನ ಹೆಂಡತಿಯು ಯೇಸುವನ್ನು ನೋಡಿ ಕನಿಕರಗೊಂಡು ನಿರಪರಾಧಿಯನ್ನು ಶಿಕ್ಷಿಸಬೇಡಿ ಎಂದು ತನ್ನ ಗಂಡನನ್ನು ಕೇಳಿಕೊಳ್ಳುತ್ತಾಳೆ. . ಆಗ ಪಿಲಾತನು ಯೇಸುವನ್ನು ಬಿಡುಗಡೆ ಮಾಡಲೆತ್ನಿಸುತ್ತಾನಾದರೂ ಪ್ರಧಾನಗುರುವು ಅವನು ದೇವರಪುತ್ರ ಎಂದು ಹೇಳಿರುವುದರಿಂದ ಮರಣದಂಡನೆ ನೀಡಲೇಬೇಕು ಎಂದು ವಿನಂತಿಸುತ್ತಾನೆ. ಅದನ್ನು ಕೇಳಿದ ಪಿಲಾತನು ಯೇಸುವನ್ನು ಒಳಗೆ ಕರೆದೊಯ್ದು ಆತನಾರೆಂದು ವಿಚಾರಿಸುತ್ತಾನೆ. .
ಗುಂಪಿನೆದುರು ಕೊನೆಯ ಬಾರಿಗೆ ಬರುವ ಪಿಲಾತ ಯೇಸು ನಿರಪರಾಧಿಯೆಂದು ಘೋಷಿಸಿ ಅವನನ್ನು ಶಿಕ್ಷಿಸಲು ಯಾವುದೇ ಸಕಾರಣಗಳಿಲ್ಲ ಅವನ ರಕ್ತಕ್ಕೆ ನಾನು ಹೊಣೆಯಲ್ಲ ಎಂದು ಹೇಳಿ ಕೈ ತೊಳೆದುಕೊಳ್ಳುತ್ತಾನೆ. ಯೇಸುವನ್ನು ಶಿಲುಬೆಗೇರಿಸಲು ಆ ಜನರಿಗೊಪ್ಪಿಸುವುದರಿಂದ ಮುಂದಾಗಬಹುದಾದ ಗಲಭೆಯನ್ನು ತಡೆಯುವುದಲ್ಲದೆ ತನ್ನ ಸ್ಥಾನ ಉಳಿಸಿಕೊಳ್ಳಲು ಸಾಧ್ಯ ಎಂಬ ಭಾವನೆ ಅವನದು. ಯೇಸುವಿನ ತಲೆಗೆ ಮುಳಿನ ಕಿರೀಟ ತೊಡಿಸಿ ನೇರಳೆ ಬಣ್ಣದ ಬಟ್ಟೆ ತೊಡಿಸಿದರು ಇಗೋ ಇವನನ್ನು ನಿಮ್ಮ ಕಡೆಗೆ ಕೊಡುತ್ತೇನೆ ಎಂದು ಜನರಿಗೆ ಒಪ್ಪಿಸಿದನು. ಯೇಸು ಶಿಲುಬೆ ಹೊತ್ತು ಮೂರು ಸಲ ನೆಲಕ್ಕೆ ಬಿದ್ದು ಮತ್ತೆ ಎದ್ದು ನಡೆಯುತ್ತರೆ. ಶಿಲುಬೆ ಹೊತ್ತು ವಧಾಸ್ಥಾನವಾದ ಕಪಾಲಬೆಟ್ಟಕ್ಕೆ ಹೋಗುತ್ತಾರೆ. ಶಿಲುಬೆ ಹೊರಲು ಕೆಲಕಾಲ ಅವರಿಗೆ ಸಿರೇನ್ ಊರಿನ ಸಿಮೋನ್ ಎಂಬಾತ ಸಹಾಯ ಮಾಡುತ್ತಾನೆ. ಕಪಾಲ ಬೆಟ್ಟವು ತಲೆಬುರುಡೆಯಾಕಾರದಲ್ಲಿದ್ದು ಗ್ರೀಕಿನಲ್ಲಿ ಗೊಲ್ಗೊಥಾ ಎಂದೂ ಲತೀನಿನಲ್ಲಿ ಕಲ್ವಾರಿ ಎಂದೂ ಕರೆಯುತ್ತಿದ್ದರು. ಅಲ್ಲಿ ಯೇಸುವನ್ನು ಇತರ ಇಬ್ಬರು ಅಪರಾಧಿಗಳೊಂದಿಗೆ ಶಿಲುಬೆಗೇರಿಸಲಾಯಿತು. .
ಆಗ ನಡುಮಧ್ಯಾಹ್ನದಿಂದ ಮೂರುಗಂಟೆಯವರೆಗೆ ನಾಡಿನಲ್ಲೆಲ್ಲಾ ಕತ್ತಲೆ ಆವರಿಸಿತು. ಯೇಸು ಇವರನ್ನು ಮಾಡುತ್ತಿದ್ದಾರೆ ಎಂದು ಅವರು ಅರಿಯರು ಅವರನ್ನು ಮನ್ನಿಸಿ ಎಂದು ಗಟ್ಟಿಯಾಗಿ ಕೂಗಿ ಪ್ರಾಣ ಬಿಟ್ಟರು. ಆಗ ಭೂಕಂಪವಾಯಿತು, ಸಮಾಧಿಗಳು ತೆರೆದುಕೊಂಡವು, ಮಹಾದೇವಾಲಯದ ಪರದೆಯು ಮೇಲಿನಿಂದ ಕೆಳಗಿನವರೆಗೆ ಹರಿದು ಇಬ್ಭಾಗವಾಯಿತು, ಕಾವಲಿಗಿದ್ದ ಶತಾಧಿಪತಿಯು ’ನಿಜವಾಗಿಯೂ ಈ ಮನುಷ್ಯ ದೇವರಪುತ್ರನೇ ಹೌದು!’ ಎಂದು ಉದ್ಗರಿಸಿದ.
ಸೆನ್ಹೆದ್ರಿನ್ ಸಭೆಯ ಸದಸ್ಯನೂ ಯೇಸುವಿನ ಅಭಿಮಾನಿಯೂ ಯೇಸುವಿನ ಮರಣಶಿಕ್ಷೆಯನ್ನು ವಿರೋಧಿಸಿದವನೂ ಆಗಿದ್ದ ಅರಿಮಥಾಯದ ಜೋಸೆಫ್ ಎಂಬಾತ, ಪಿಲಾತನ ಬಳಿಗೆ ಹೋಗಿ ಯೇಸುವಿನ ಶವಕ್ಕಾಗಿ ಮನವಿ ಸಲ್ಲಿಸುತ್ತಾನೆ. . ಅದೇ ರೀತಿ ಮತ್ತೊಬ್ಬ ಅಭಿಮಾನಿಯೂ ಸೆನ್ಹೆದ್ರಿನ್ ಸದಸ್ಯನೂ ಆದ ನಿಕೊದೆಮುಸ್ ಎಂಬುವನು ಯೇಸುವಿನ ದೇಹಕ್ಕೆ ಹಚ್ಚಲು ರಕ್ತಬೋಳ ಹಾಗೂ ಅಗರು ಕಲಸಿದ ಮೂವತ್ತು ಕಿಲೊಗ್ರಾಮಿನಷ್ಟು ಚೂರ್ಣವನ್ನು ತಂದನು. . ಪಿಲಾತನು ಶತಾಧಿಪತಿಯತ್ತ ನೋಡಿ ಯೇಸು ಸತ್ತದ್ದನ್ನು ಖಚಿತಪಡಿಸಿಕೊಂಡನು. . ಸೈನಿಕನೊಬ್ಬ ಈಟಿಯಿಂದ ಯೇಸುವಿನ ಪಾರ್ಶ್ವವನ್ನು ತಿವಿದು ನೋಡಿದನು, ಅಲ್ಲಿಂದ ರಕ್ತವೂ ನೀರೂ ಹೊರಬಂತು,, ಶತಾಧಿಪತಿಯು ಯೇಸು ಸತ್ತಿರುವ ಕುರಿತು ಪಿಲಾತನಿಗೆ ಮಾಹಿತಿ ನೀಡಿದನು. .
ಯೇಸುವಿನ ಶರೀರವನ್ನು ಪಡೆದುಕೊಂಡಾಗ ನಿಕೊದೆಮನು ಸಹಾ ಅವನೊಂದಿಗೆ ಸೇರಿ ಯೇಸುವಿನ ಶರೀರಕ್ಕೆ ಯೆಹೂದ್ಯ ಶವಸಂಸ್ಕಾರ ಪದ್ಧತಿಯಂತೆ ಸುಗಂಧದ್ರವ್ಯಗಳನ್ನು ಪೂಸಿದರು. . ಅರಿಮಥೆಯದ ಜೋಸೆಫನು ಆ ದೇಹವನ್ನು ಶುಭ್ರವಾದ ನಾರುಮಡಿಯಿಂದ ಸುತ್ತಿ ಸನಿಹದ ತೋಟದಲ್ಲಿ ತನಗಾಗಿಯೇ ಕಲ್ಲಿನಲ್ಲಿ ಕೊರೆಯಿಸಿಕೊಂಡಿದ್ದ ಸಮಾಧಿಯಲ್ಲಿರಿಸಿದನು. ಆಮೇಲೆ ಇಬ್ಬರೂ ದೊಡ್ಡ ಬಂಡೆಯೊಂದನ್ನು ಉರುಳಿಸಿ ಸಮಾಧಿಯ ಬಾಗಿಲನ್ನು ಮುಚ್ಚಿದರು. . ಆಗಲೇ ಸೂರ್ಯಾಸ್ತವಾಗುತ್ತಿದ್ದುದರಿಂದಲೂ ಮರುದಿನ ಸಬ್ಬತ್ ದಿನವಾದುದರಿಂದಲೂ ಅವರು ಮನೆಗೆ ಹಿಂದಿರುಗಿ ವಿರಮಿಸಿದರು. . ಮೂರನೇ ದಿನ, ಅಂದರೆ ಭಾನುವಾರದ ಮುಂಜಾನೆ, ಯೆಹೂದ್ಯರ ಪಾಸ್ಕ ಹಬ್ಬ, ಯೇಸು ಪುನರ್ಜೀವಂತನಾದನು. ಆ ದಿನವನ್ನೇ ಈಸ್ಟರ್ ಎಂದು ಆಚರಿಸಲಾಗುತ್ತದೆ.
ಉಪವಾಸದ ದಿನ
ಕಥೋಲಿಕ ಧರ್ಮಸಭೆಯು ಶುಭಶುಕ್ರವಾರವನ್ನು ಉಪವಾಸದ ದಿನವೆಂದು ಘೋಷಿಸಿದೆ. ಅಂದರೆ ಒಂದು ಹೊತ್ತು ಮಾತ್ರ ಮಿತಾಹಾರ ಸೇವಿಸುವಂತೆಯೂ ಮಾಂಸಾಹಾರವನ್ನು ವರ್ಜಿಸುವಂತೆಯೂ ವಿಧಿಸಿದೆ.
ಆರಾಧನಾ ವಿಧಿ
ಇಂದಿನ ಆರಾಧನಾ ವಿಧಿಯಲ್ಲಿ ಮೂರು ಭಾಗಗಳಿದ್ದು, ದೈವನುಡಿ, ಶಿಲುಬೆಗೆ ನಮನ ಹಾಗೂ ಸತ್ಪ್ರಸಾದ ವಿತರಣೆ ಇರುತ್ತವೆ.
ಶಿಲುಬೆಯಾತ್ರೆ
ನಿಗದಿತ ಧಾರ್ಮಿಕ ವಿಧಿಯ ಜೊತೆಗೆ ಚರ್ಚಿನೊಳಗೆ ಅಥವಾ ಹೊರಗೆ ಶಿಲುಬೆಯಾತ್ರೆ ನಡೆಸುವುದು ಸಾಮಾನ್ಯವಾಗಿದೆ. ಮೂರು ಗಂಟೆಗಳ ಶಿಲುಬೆಯಾತನೆಯ ಅವಧಿಯಲ್ಲಿ ಈ ಶಿಲುಬೆಯಾತ್ರೆಯನ್ನು ಹಮ್ಮಿಕೊಳ್ಳಲಾಗುವುದು. ಮಾಲ್ಟಾ, ಇಟಲಿ, ಫಿಲಿಪ್ಪೀನ್ಸ್, ಪೋರ್ಟೊರೀಕೋ, ಸ್ಪೇನ್ ಮುಂತಾದ ದೇಶಗಳಲ್ಲಿ ಯೇಸುವಿನ ಯಾತನೆಯನ್ನು ಬಿಂಬಿಸುವ ಪ್ರತಿಮೆಗಳನ್ನು ಹೊತ್ತೊಯ್ಯುವುದೂ ರೂಢಿ. ರೋಮಿನಲ್ಲಿ ಪೋಪ್ ಎರಡನೇ ಜಾನ್ ಪಾವ್ಲರು ಕೊಲೊಸಿಯಂ ಎದುರಿನ ವೀನಸ್ ಗುಡಿಯ ಎತ್ತರದ ಪ್ರದೇಶದಲ್ಲಿ ಶಿಲುಬೆಯಾತ್ರೆ ನಡೆಸುವ ಪರಿಪಾಠವನ್ನು ಪ್ರಾರಂಭಿಸಿದರು. ಇದರಿಂದ ಭಾಗವಹಿಸುವ ಸಮುದಾಯಕ್ಕೆ ಚೆನ್ನಾದ ನೋಟ ಲಭ್ಯವಾಯಿತು. ಚಿತ್ರದಲ್ಲಿ ತೋರಿಸಿರುವ ಮಂಟಪದಡಿಯಲ್ಲಿ ಪೋಪರು ಅಲಂಕೃತ ಶಿಲುಬೆಯನ್ನು ಹಿಡಿದು ನಿಂತು ಶಿಲುಬೆಯಾತ್ರೆಯ ವಿವಿಧ ಸ್ಥಳಗಳ ಕುರಿತಂತೆ ವ್ಯಾಖ್ಯಾನಿಸುತ್ತಾರೆ.
ಪೋಲೆಂಡಿನ ಚರ್ಚುಗಳಲ್ಲಿ ಯೇಸುವಿನ ಸಮಾಧಿಯ ಪ್ರತಿಕೃತಿಯನ್ನು ಪ್ರದರ್ಶಿಸುತ್ತಾರೆ. ಜನರು ತುಂಬಾ ಹೊತ್ತಿನವರೆಗೆ ಆ ಸಮಾಧಿಯ ಮುಂದೆ ಸೇರಿ ದುಃಖಿಸುತ್ತಾರೆ. ಯೇಸುವಿನ ಆಳೆತ್ತರದ ಪ್ರತಿಮೆಯ ಮೇಲಿನ ಗಾಯಗಳನ್ನು ಜನ ಸ್ಪರ್ಶಿಸುತ್ತಾ ಪ್ರಾಯಶ್ಚಿತ್ತ ಪಡುತ್ತಾರೆ. ಪ್ರತಿಕೃತಿಗೆ ಪೂರಕವಾಗಿ ಮೇಣದಬತ್ತಿಗಳು, ಹೂಗಳು, ಕಲ್ವಾರಿಗಿರಿ, ಮೂರು ಶಿಲುಬೆಗಳು ಹಾಗೂ ಇನ್ನಿತರ ಪರಿಕರಗಳು ಜೊತೆಯಾಗುತ್ತವೆ. ಸಮಾಧಿಯನ್ನು ಅಲಂಕರಿಸುವುದರಲ್ಲಿ ವಿವಿಧ ಚರ್ಚುಗಳು ಪೈಪೋಟಿ ನಡೆಸುವುದನ್ನು ಇಲ್ಲಿ ಕಾಣಬಹುದು.
ಪಾಪಕ್ಕೆ ಪ್ರಾಯಶ್ಚಿತ್ತ
ರೋಮನ್ ಕಥೋಲಿಕ ಪರಂಪರೆಯಲ್ಲಿ ಕೆಲ ನಿಗದಿತ ಪ್ರಾರ್ಥನೆಗಳೊಂದಿಗೆ ಕೆಲ ಆಚರಣೆಗಳೂ ”’ಪಾಪಕ್ಕೆ ಪ್ರಾಯಶ್ಚಿತ್ತ”’ ರೂಪದಲ್ಲಿವೆ. ಇವುಗಳಲ್ಲಿ ಯಾವುದೇ ಬೇಡಿಕೆ ಇರದೆ ತಮ್ಮ ಪಾಪಕ್ಕಾಗಿ ನಿಜವಾದ ಪ್ರಾಯಶ್ಚಿತ್ತ ಕಂಡುಬರುತ್ತದೆ. ಅಂಥ ಕೆಲ ಪ್ರಾರ್ಥನಾ ಪುಸ್ತಕಗಳಲ್ಲಿ ಮರಿಯಮ್ಮನವರಿಗೆ ಸಲ್ಲಿಸುವ ಪ್ರಾಯಶ್ಚಿತ್ತಗಳನ್ನೂ ಉಲ್ಲೇಖಿಸಲಾಗಿದೆ.
ಪೋಪ್ ಪಯಸ್ ೧೧ ಅವರು ತಮ್ಮ ಸುತ್ತೋಲೆಯಲ್ಲಿ ಇಂಥಾ ಪ್ರಾಯಶ್ಚಿತ್ತಗಳನ್ನು ಮಾನ್ಯ ಮಾಡಿ ಯೇಸುವಿಗಾದ ನಿಂದೆ ನೋವಿಗೆ ಸ್ವಲ್ಪಮಟ್ಟಿಗಿನ ಉಪಶಮನಕ್ಕಾದರೂ ಇವನ್ನು ಬಳಸಬೇಕೆಂದು ಕರೆಯಿತ್ತಿದ್ದಾರೆ. ಪೋಪ್ ಎರಡನೇ ಜಾನ್ ಪೌಲರು ಈ ಪ್ರಾಯಶ್ಚಿತ್ತ ಕ್ರಿಯೆಗಳನ್ನು ಯೇಸುವಿನ ಶಿಲುಬೆಯ ಬದಿಯ ಅಸಂಖ್ಯಾತ ಶಿಲುಬೆಗಳ ಮುಗಿಯದ ಸಾಲು ಎಂದು ಬಣ್ಣಿಸಿದ್ದಾರೆ.
ಫಿಲಿಪ್ಪೀನ್ಸ್
ರೋಮನ್ ಕಥೋಲಿಕರೇ ಬಹುಸಂಖ್ಯೆಲ್ಲಿರುವ ಫಿಲಿಪ್ಪೀನ್ಸ್ ದೇಶದಲ್ಲಿ ಈ ದಿನದಂದು ಬೀದಿ ಮೆರವಣಿಗೆಗಳೂ, ಶಿಲುಬೆಯಾತ್ರೆಗಳೂ, ಪ್ಯಾಸಿಯನ್ ಆಲಾಪನೆಗಳೂ, ಸೆನಾಕುಲೊ ಎಂಬ ಯಾತನಾಭಿನಯಗಳೂ ಇರುತ್ತವೆ. ಚರ್ಚಿನ ಗಂಟೆಗಳನ್ನು ನುಡಿಸುವುದಿಲ್ಲ, ಚರ್ಚಿನಲ್ಲಿ ಪೂಜೆ ಇರುವುದಿಲ್ಲ. ಚರ್ಚಿನ ಸಮ್ಮತಿಯಿಲ್ಲದಿದ್ದರೂ ಕೆಲವರು ಶಿಲುಬೆ ಮೇಲೆ ತೂಗಾಡುತ್ತಾರೆ, ಶಿಲುಬೆಯ ಮೇಲೆ ಮೊಳೆ ಹೊಡೆಸಿಕೊಳ್ಳುತ್ತಾರೆ. ಶುಭಶುಕ್ರವಾರದ ಮಧ್ಯಾಹ್ನ ಮೂರು ಗಂಟೆಯ ನಂತರ ಶಿಲುಬೆಗೆ ನಮಿಸಿ ಮೆರವಣಿಗೆಯಲ್ಲಿ ತೆರಳಿ ಯೇಸುವನ್ನು ಮಣ್ಣು ಮಾಡುವ ಪ್ರಕ್ರಿಯೆಯನ್ನು ಕೈಗೊಳ್ಳುತ್ತಾರೆ.
ಪೌರ್ವಾತ್ಯ ಕ್ರೈಸ್ತರಲ್ಲಿ
ಕಾನ್ಸ್ಟಾಂಟಿನೋಪಲ್ ಪದ್ಧತಿಯನ್ನು ಅನುಸರಿಸುವ ಪೌರ್ವಾತ್ಯ ಕ್ರೈಸ್ತರು ಹಾಗೂ ಆರ್ಥೊಡಾಕ್ಸ್ ಕ್ರೈಸ್ತರು ಮತ್ತು ಗ್ರೀಕ್ ಕಥೋಲಿಕರು ಇವರನ್ನೊಳಗೊಂಡ ಬೈಜಾಂಟೈನ್ ಕ್ರೈಸ್ತರು ಈ ದಿನವನ್ನು "ಮಹಾ ಪವಿತ್ರ ಶುಕ್ರವಾರ" ಅಥವಾ "ಮಹಾ ಶುಕ್ರವಾರ" ಎಂಬುದಾಗಿ ಕರೆಯುತ್ತಾರೆ. ಏಕೆಂದರೆ ಯೇಸುಕ್ರಿಸ್ತನು ಶಿಲುಬೆ ಮೇಲೆ ಬಲಿದಾನವಾಗುವುದರಿಂದ ದಿವ್ಯಬಲಿ (ರೊಟ್ಟಿ ಮತ್ತು ರಸದ ಬಲಿ) ಯನ್ನು ಈ ದಿನ ನಡೆಸದೇ ಇರುವುದರಿಂದ ಇದು ಮಹಾಶುಕ್ರವಾರವೇ ಸರಿ. ಕೆಲ ಚರ್ಚುಗಳು ಸಾಂಪ್ರದಾಯಿಕ ಜೂಲಿಯನ್ ಕ್ಯಾಲೆಂಡರ್ ಅನುಸರಿಸುವುದರಿಂದ ಮಾರ್ಚ್ ೨೫ ಅನ್ನು ಯೇಸುಕ್ರಿಸ್ತನ ವಿಶ್ವರೂಪದ (Annunciation) ದಿನವೆಂದು ಆಚರಿಸುತ್ತವೆ. ಆ ದಿನವೇನಾದರೂ ಮಹಾಶುಕ್ರವಾರಕ್ಕೆ ತಾಳೆಯಾದರೆ ಆ ದಿನವನ್ನು ಬಲಿದಾನದ ದಿನವೆಂದು ಆಚರಿಸುವುದಿಲ್ಲ. ಅಲ್ಲದೆ ಮಹಾಶುಕ್ರವಾರದಂದು ಗುರುಗಳು ಪಶ್ಚಿಮದವರಂತೆ ನೇರಳೆ ಬಣ್ಣದ ಅಥವಾ ರಕ್ತವರ್ಣದ ವಸ್ತ್ರಗಳನ್ನು ಧರಿಸಬೇಕೆಂಬ ಒತ್ತಾಯವೂ ಇಲ್ಲ. ದೊಡ್ಡಗುರುವಾರದಂದು ಪೀಠವಸ್ತ್ರವನ್ನು ತೆಗೆದುಹಾಕುವ ಬದಲಿಗೆ ಪವಿತ್ರಶನಿವಾರದ ಪೂಜಾವಿಧಿಯವರೆಗೂ ಎಲ್ಲ ವಸ್ತುಗಳಿಗೆ ಕಪ್ಪು ಮುಸುಕು ಹಾಕಿಡುತ್ತಾರೆ.
ಯೇಸುಕ್ರಿಸ್ತನ ಮರಣದ ಈ ದಿನದ ಘಟನಾವಳಿಗಳನ್ನು ಪುನರ್ ಮನನ ಮಾಡಿಕೊಳ್ಳಲು ಭಕ್ತಾದಿಗಳು ಆಯ್ದ ಕೀರ್ತನೆಗಳನ್ನು ಶುಭಸಂದೇಶ ವಾಚನಗಳನ್ನು ಹಾಗೂ ಹಾಡುಗಳನ್ನು ಸಂಘಟಿಸುತ್ತಾರೆ. ಇದಕ್ಕಾಗಿ ಪ್ರಾತ್ಯಕ್ಷಿಕೆಗಳ ನೆರವನ್ನೂ ಪಡೆದುಕೊಳ್ಳುತ್ತಾರೆ. ಆರ್ಥೊಡಾಕ್ಸ್ ಧಾರ್ಮಿಕತೆಯಲ್ಲಿ ಪವಿತ್ರವಾರವು ಒಂದು ಸಾಮಾನ್ಯ ವಾರ್ಷಿಕ ಆಚರಣೆಯಾಗಿರದೇ ಯೇಸುಕ್ರಿಸ್ತನ ಮರಣ ಮತ್ತು ಪುನರುತ್ಥಾನಗಳಲ್ಲಿ ನೇರ ಪಾಲ್ಗೊಳ್ಳುವಿಕೆಯೇ ಆಗಿದೆ.
ಈ ದಿನದ ಪ್ರತಿ ಕ್ಷಣವೂ ಪ್ರತಿ ಗಳಿಗೆಯೂ ಹೊಸ ಯಾತನೆಯ ಹಾಗೂ ಯೇಸುವಿನ ನೋವಿಗೆ ಪ್ರಾಯಶ್ಚಿತ್ತದ ಸೋಪಾನವಾಗುತ್ತದೆ. ಹಾಗೂ ನಮ್ಮ ಪೂಜಾವಿಧಿಯ ಪ್ರತಿ ಪದದಲ್ಲೂ ಈ ಯಾತನೆ ಮಾರ್ದನಿಸುತ್ತದೆ; ರಕ್ಷಕರ ಸುಕೋಮಲ ಸ್ಪರ್ಶದ ಹಾಗೂ ಅಪರಿಮಿತ ಕರುಣೆಯ ಆಳ ಅನನ್ಯವಾದುದು ಮತ್ತು ಹೋಲಿಸಲಾಗದ್ದು. ಗೆತ್ಸೆಮನೆಯ ರಕ್ತದ ಬೆವರಿನಿಂದ ಹಿಡಿದು ಗೊಲ್ಗೊಥಾದ ಶಿಲುಬೆ ಮರಣದವರೆಗಿನ ರಕ್ಷಣೆಯ ಹಾದಿಯ ಸಂಪೂರ್ಣ ಚಿತ್ರವನ್ನು ಪವಿತ್ರ ಧರ್ಮಸಭೆಯು ವಿಶ್ವಾಸಿಗಳ ಕಂಗಳ ಮುಂದೆ ತೆರೆದಿಡುತ್ತದೆ. ನಮ್ಮನ್ನು ಶತಮಾನಗಳ ಹಿಂದಕ್ಕೆ ಕರೆದೊಯ್ದು ಗೊಲ್ಗೊಥಾದ ಶಿಲುಬೆಯ ಬುಡದಲ್ಲಿ ನಿಲ್ಲಿಸಿ ನಿಟ್ಟುಸಿರಿನ ಪ್ರತ್ಯಕ್ಷದರ್ಶಿಗಳಾಗುವಂತೆ ಮಾಡುತ್ತದೆ.
ಮಹಾಶುಕ್ರವಾರವು ಕಟ್ಟುನಿಟ್ಟಿನ ಉಪವಾಸದ ದಿನ. ಆರೋಗ್ಯವಂತ ವಯಸ್ಕರು ಇಡೀ ದಿನ ಊಟ ಮತ್ತು ನೀರನ್ನು ವರ್ಜಿಸಬೇಕು. "ಈ ದಿನ ಊಟವಿರಲಿ ನೀರೂ ಸಹ ವರ್ಜ್ಯ, ಯಾರಿಗಾದರೂ ಇದು ಸಾಧ್ಯವಾಗದಿದ್ದರೆ ಅಥವಾ ವೃದ್ಧರಾಗಿದ್ದರೆ ಸೂರ್ಯಾಸ್ತದ ನಂತರ ರೊಟ್ಟಿ ಮತ್ತು ನೀರನ್ನು ಕೊಡಬಹುದು, ಈ ಮೂಲಕ ನಾವು ಯೇಸುವಿನ ನೇರ ಶಿಷ್ಯರಿಗೆ ಸಮನಾಗುತ್ತೇವೆ. "
ಶುಭಶುಕ್ರವಾರದ ಜಾಗರಣೆ
ಬೈಜಾಂಟೈನ್ ಕ್ರೈಸ್ತರಲ್ಲಿ ಮಹಾಶುಕ್ರವಾರವು ಅಂದರೆ ಕರ್ತ ಯೇಸುಕ್ರಿಸ್ತರ ಪೂಜ್ಯ ಮತ್ತು ರಕ್ಷಣಾ ಪಾಡುಗಳು, ಗುರುವಾರ ರಾತ್ರಿಯಿಂದಲೇ ಹನ್ನೆರಡು ಜಾವಸ್ತೋತ್ರಗಳೊಂದಿಗೆ ಪ್ರಾರಂಭವಾಗುತ್ತವೆ. ಎಲ್ಲ ನಾಲ್ಕು ಶುಭಸಂದೇಶಗಳಿಂದಾಯ್ದ ವಿಶೇಷ ಘಟನಾವಳಿಗಳನ್ನು ಗಂಟೆಗೊಂದರಂತೆ ಸಂಯೋಜಿಸಿ ಪಾರಾಯಣ ಮಾಡುವ ಈ ಜಾವಸ್ತೋತ್ರಗಳ ಮೂಲಕ ಕೊನೇ ಭೋಜನದಿಂದ ಮೊದಲುಗೊಂಡು ಶಿಲುಬೆಮರಣ ಮತ್ತು ಸಮಾಧಿಸ್ಥಳದ ವರೆಗಿನ ಎಲ್ಲ ಆಗುಹೋಗುಗಳನ್ನೂ ಮನನ ಮಾಡಬಹುದಾಗಿದೆ. ಕೆಲ ದೇವಾಲಯಗಳಲ್ಲಿ ಹನ್ನೆರಡು ಮೇಣದ ಬತ್ತಿಗಳುಳ್ಳ ದೀಪಗುಚ್ಛ ಉರಿಸುತ್ತಾ ಗಂಟೆಗೊಂದು ಮೇಣದ ಬತ್ತಿಯನ್ನು ನಂದಿಸುತ್ತಾ ಹೋಗುತ್ತಾರೆ.
ಈ ಹನ್ನೆರಡು ಜಾವಸ್ತೋತ್ರಗಳಲ್ಲಿ ಮೊದಲನೆಯದು ನಾಲ್ಕೂ ಶುಭಸಂದೇಶಗಳಿಂದ ಸಂಸ್ಕರಿತವಾಗಿದ್ದು ಅತಿ ದೀರ್ಘವಾಗಿದೆ. ಯೇಸುವನ್ನು ಶಿಲುಬೆಗೆ ಜಡಿಯುವ ಸನ್ನಿವೇಶದ ಪ್ರಸ್ತಾಪವಿರುವ ಆರನೇ ವಾಚನದ ಪ್ರಾರಂಭದಲ್ಲಿ ಗುರುಗಳು ಪೀಠಸನ್ನಿಧಿಯಿಂದ ದೊಡ್ಡ ಶಿಲುಬೆಯೊಂದನ್ನು ಹೊತ್ತುತಂದು ಭಕ್ತಾದಿಗಳ ನಡುವೆ ಸ್ಥಾಪಿಸುತ್ತಾರೆ. ಅವರ ಮುಂದೆ ಧೂಪ ಮತ್ತು ದೀಪಸ್ತಂಭಗಳನ್ನು ಹೊತ್ತವರಿಯುತ್ತಾರೆ. ಶಿಲುಬೆಯ ಮೇಲೆ ಯೇಸುದೇಹದ ಚಿತ್ರಪಟವನ್ನು ಲಗತ್ತಿಸುತ್ತಾರೆ. (Greek: soma) ಗುರುಗಳು ಶಿಲುಬೆ ಹೊತ್ತೊಯ್ಯುವಾಗ ಗಾಯಕನೊಬ್ಬ Sēmeron Kremātai Epí Xýlou ಎಂದು ರಾಗವಾಗಿ ಹಾಡುತ್ತಾನೆ.
ಈ ಸಂದರ್ಭದಲ್ಲಿ ಎಲ್ಲರೂ ಒಬ್ಬೊಬ್ಬರಾಗಿ ಮುಂದೆ ಬಂದು ಶಿಲುಬೆಯ ಪಾದಕ್ಕೆ ಮುದ್ದಿಕ್ಕುತ್ತಾರೆ. ಶ್ಲೋಕದ ನಂತರ ಒಳ್ಳೆಯ ಕಳ್ಳನು ಎಂಬ ಹಾಡನ್ನು ನಿಧಾನವಾಗಿ ಹಾಡುತ್ತಾರೆ.
"ಸತ್ಯದೇವರಾದ ಕ್ರಿಸ್ತನು ಲೋಕದ ರಕ್ಷಣೆಗಾಗಿ ಉಗುಳು ನಿಂದೆ ಅಪಮಾನಗಳನ್ನು ಸಹಿಸಿ ಶಿಲುಬೆ ಮರಣಕ್ಕೆ ಬಲಿಯಾದವನು, ತನ್ನ ಪವಿತ್ರ ತಾಯಿಯ ಮೂಲಕ, ನಮ್ಮ ಗುರುಗಳ ಮೂಲಕ, ಎಲ್ಲ ಸಂತರ ಮೂಲಕ ನಮಗೆ ದಯೆತೋರಿ ರಕ್ಷಿಸಲಿ, ಏಕೆಂದರೆ ಅವನು ಸುಚರಿತನು ಹಾಗೂ ಮನುಷ್ಯತ್ವವನ್ನು ಮೆಚ್ಚುವವನು."
ಪ್ರಮುಖ ಸಮಯ
ಮರುದಿನ, ಶುಕ್ರವಾರದ ಬೆಳಗ್ಗೆ ಎಲ್ಲರೂ ಮತ್ತೆ ಒಟ್ಟುಗೂಡಿ ರಾಜ ಗಳಿಗೆಯನ್ನು ಜಪಿಸುತ್ತಾರೆ, ಹಿಂದಿನ ರಾತ್ರಿಯಲ್ಲಿ ಮಾಡಿದ ಜಾವಸ್ತೋತ್ರಗಳನ್ನು ಪುನರಾವರ್ತಿಸುತ್ತಾರೆ, ಜೊತೆಗೆ ಪವಿತ್ರ ಬೈಬಲ್ ವಾಚನವೂ ಇರುತ್ತದೆ. ಇವೆಲ್ಲ ಸಾಧಾರಣವಾಗಿರದೆ ಸ್ವಲ್ಪ ಆಡಂಬರವಾಗಿರುವ ಕಾರಣ "ರಾಜಗಳಿಗೆ" ಎನ್ನುವುದು ಸೂಕ್ತವಾಗಿದೆ. ಕ್ರಿಸ್ತರಾಜನು ಮಾನವತೆಯ ಉಳಿವಿಗಾಗಿ ಇಳಿದುಬಂದನು ಎಂಬುದರ ಹಾಗೂ ಹಿಂದೆ ರಾಜರುಗಳು ಈ ಸಂದರ್ಭದಲ್ಲಿ ಹಾಜರಿರುತ್ತಿದ್ದರು ಎಂಬುದನ್ನು ನೆನಪಿಸುವಂತೆ ಇವು ನಡೆಯುತ್ತವೆ.
ಕರನ್ ಥಾಪರ್
ಕರಣ್ ಥಾಪರ್ (ಕಶ್ಮೀರಿ/ಹಿಂದಿ: करन थापर),  ೧೯೫೫ರ ನವೆಂಬರ್ ೫ರಂದು,ಭಾರತದ ಜಮ್ಮು & ಕಾಶ್ಮೀರದ   ಶ್ರೀನಗರದಲ್ಲಿ ಜನಿಸಿದರು, ದೇಶದ ಅತ್ಯಂತ ಗುರುತಿಸಲ್ಪಡುವ ದೂರದರ್ಶನದ ವೀಕ್ಷಣೆಗಾರರು ಹಾಗೂ ಸಂದರ್ಶನಕಾರರಲ್ಲೊಬ್ಬರಾಗಿದ್ದಾರೆ ಇವರು ಜನರಲ್ P.N. ಥಾಪರ್ ಹಾಗೂ ಶ್ರೀಮತಿ, ಬಿಮ್ಲಾ ಥಾಪರ್  ದಂಪತಿಗಳ ಕಿರಿಯ ಪುತ್ರರಾಗಿದ್ದಾರೆ.
ಶಿಕ್ಷಣ
ದಿ ಡೂನ್ ಶಾಲೆ ಹಾಗೂ ಸ್ಟೊವ್ ಶಾಲೆಗಳಲ್ಲಿ ತಮ್ಮ ಪ್ರಾಥಮಿಕ ಶಿಕ್ಷಣವನ್ನು ಮುಗಿಸಿ, ೧೯೭೭ರಲ್ಲಿ ಕೇಂಬ್ರಿಡ್ಜ್‌ನ ಪೆಂಬ್ರೋಕ್ ಕಾಲೇಜ್‌ನಲ್ಲಿ ಅರ್ಥಶಾಸ್ತ್ರ ಮತ್ತು ರಾಜಕೀಯ ತತ್ವಜ್ಞಾನದಲ್ಲಿ ಪದವಿಯನ್ನು ಪಡೆದರು  ಅದೇ ವರ್ಷ ಅವರು ಕೇಂಬ್ರಿಡ್ಜ್ ಯೂನಿಯನ್‌ನ ಅಧ್ಯಕ್ಷರಾಗಿದ್ದರು. ಆನಂತರದಲ್ಲಿ ಆಕ್ಸ್‌ಫರ್ಡ್‌ನ ಸೇಂಟ್ ಆಂಟೊನಿ ಕಾಲೇಜಿನಿಂದ ಅಂತರರಾಷ್ಟ್ರೀಯ ಸಂಬಂಧಗಳ ವಿಷಯದಲ್ಲಿ ಡಾಕ್ಟರೇಟ್ ಗಳಿಸಿದರು.
ವೃತ್ತಿಜೀವನ
ನೈಜೀರಿಯಾದ ಲಾಗೋಸ್‌ನಲ್ಲಿನ ದಿ ಟೈಮ್ಸ್ ಪತ್ರಿಕೆಯನ್ನು ಸೇರುವ ಮೂಲಕ ಪತ್ರಿಕೋದ್ಯಮದಲ್ಲಿ ತನ್ನ ವೃತ್ತಿಜೀವನವನ್ನು ಪ್ರಾರಂಭಿಸಿದರು, ಮತ್ತು ನಂತರದಲ್ಲಿ  ೧೯೮೧ರವರೆಗೆ ಇಂಡಿಯನ್ ಸಬ್‌ಕಾಂಟಿನೆಂಟ್‌ನಲ್ಲಿ ಬರಹಗಾರರ ಮುಖ್ಯಸ್ಥರಾಗಿ ಕಾರ್ಯನಿರ್ವಹಿಸಿದರು. ೧೯೮೨ರಲ್ಲಿ ಅವರು ಲಂಡನ್ ವೀಕೆಂಡ್ ಟೆಲಿವಿಷನ್‌  ನಲ್ಲಿ ಸೇರಿ ೧೧ ವರ್ಷಗಳ ಕಾಲ ಸೇವೆ ಸಲ್ಲಿಸಿದರು. ನಂತರದಲ್ಲಿ ಅವರು ಇಂಡಿಯಾಕ್ಕೆ ತೆರಳಿ ದಿ ಹಿಂದುಸ್ಥಾನ್ ಟೈಮ್ಸ್ ಟೆಲಿವಿಷನ್ ಗ್ರೂಪ್, ಹೋಮ್ TV ಮತ್ತು ಯುನೈಟೆಡ್ ಟೆಲಿವಿಷನ್ ನಲ್ಲಿ ಕಾರ್ಯ ನಿರ್ವಹಿಸಿ ನಂತರದಲ್ಲಿ ತಮ್ಮ ಸ್ವತಃ ನಿರ್ಮಾಣದ  Infotainment Televisionಅನ್ನು ಆಗಸ್ಟ್ ೨೦೦೧ರಲ್ಲಿ ಪ್ರಾರಂಭಿಸಿದರು, ಅದು BBC, ದೂರದರ್ಶನ ಮತ್ತು ಚಾನಲ್ ನ್ಯೂ ಏಷಿಯಾಗಳಿಗೆ ಕಾರ್ಯಕ್ರಮಗಳನ್ನು ನಿರ್ಮಿಸಿ ಕೊಡುತ್ತಿತ್ತು. ಪ್ರಸ್ತುತ Infotainment Televisionನ ಅಧ್ಯಕ್ಷ, ಥಾಪರ್ ಅವರು ಪ್ರಮುಖ ರಾಜಕೀಯ ವ್ಯಕ್ತಿಗಳೊಂದಿಗೆ ಮತ್ತು ಪ್ರಖ್ಯಾತಿ ಹೊಂದಿದ ವ್ಯಕ್ತಿಗಳೊಂದಿಗೆ ನಡೆಸಿಕೊಡುವ ಆಕ್ರಮಣಕಾರಿ ಸಂದರ್ಶನಗಳು ಅತ್ಯಂತ ಪ್ರಸಿದ್ಧಿ ಪಡೆದಿವೆ - ಅವರು ನಡೆಸಿಕೊಟ್ಟ ಕ್ರಿಕೆಟಿಗ ಕಪಿಲ್ ದೇವ್  ( ದೇವ್ ಅವರು ಕಣ್ಣೀರು ಸುರಿಸಿದ್ದರು), ಜಾರ್ಜ್ ಫರ್ನಾಂಡಿಸ್, ಜಯಲಲಿತಾ, ಇಂಡಿಯಾದ ಪ್ರಧಾನ ಮಂತ್ರಿ  ಮನಮೋಹನ್ ಸಿಂಗ್, ಜನರಲ್ ಪರ್ವೆಜ್ ಮುಷರಫ್, ಬೆನಜೀರ್ ಬುಟ್ಟೋ, US ರಾಜ್ಯದ ಕಾರ್ಯದರ್ಶಿ ಕಾಂಡೊಲಿಸಾ ರೈಸ್ ಮತ್ತು ದಲೈ ಲಾಮ ಅವರೊಂದಿಗಿನ ಸಂದರ್ಶನಗಳು ವಿಶೇಷವಾಗಿ ಮನದಾಳದಲ್ಲಿ ಉಳಿಯುತ್ತವೆ.ಅವರ ಕೆಲವು ಪ್ರದರ್ಶನಗಳನ್ನು ವೀಕ್ಷಿಸಿ ಹೊಗಳಿಕೆಗೆ ಪಾತ್ರವಾದ ಕೆಲವು ಕಾರ್ಯಕ್ರಮಗಳೆಂದರೆ 'ಐವಿಟ್‌ನೆಸ್, ಟುನೈಟ್ ಅಟ್ 10 , ಇನ್ ಫೋಕಸ್ ವಿತ್ ಕರಣ್ , ಲೈನ್ ಆಫ್ ಫೈರ್ ಮತ್ತು ವಾರ್ ಆಫ್ ವರ್ಡ್ಸ್ .ಅವರು CNN IBN ನಲ್ಲಿ ಡೆವಿಲ್ಸ್ ಅಡ್ವೊಕೇಟ್  ಹಾಗೂ CNBC TV ೧೮ನಲ್ಲಿ ಇಂಡಿಯಾ ಟುನೈಟ್''  ಪ್ರದರ್ಶನಗಳಲ್ಲಿ ಹೆಡ್‌ಲೈನ್‌ಗಳನ್ನು ಪ್ರದರ್ಶನಗಳನ್ನು ನೀಡುತ್ತಾ ಬಂದರು. ಥಾಪರ್ ಅವರು ವಾರ್ತಾಪತ್ರಿಕೆಗಳ ಫಲಪ್ರದ ಅಂಕಣಕಾರರೂ ಹೌದು. ಅವರ ದಿ ಹಿಂದೂಸ್ಥಾನ್ ಟೈಮ್ಸ್‌ನ (ಇಂಡಿಯಾದ ಎರಡನೆಯ ಅತಿ ದೊಡ್ಡ ಇಂಗ್ಲಿಷ್ ದಿನಪತ್ರಿಕೆ) ಪ್ರತಿ ವಾರದ ಅಂಕಣ ಸಂಡೆ ಸೆಂಟಿಮೆಂಟ್ಸ್ ವ್ಯಾಪಕವಾದ ಓದುಗರನ್ನು ಹೊಂದಿದೆ ಮತ್ತು ಬಹಳ ಚನ್ನಾಗಿ ಜನರಿಂದ ಸ್ವೀಕರಿಸಲ್ಪಟ್ಟಿದೆ.
ಪ್ರಶಸ್ತಿಗಳು ಮತ್ತು ಸಂದ ಗೌರವಗಳು
ಇವರು 2003ರ ಡಿಸೆಂಬರ್‌ನಲ್ಲಿ ಏಷಿಯನ್ ಟೆಲಿವಿಷನ್ ಅವಾರ್ಡ್ಸ್‌ನಲ್ಲಿ ಪ್ರಸಕ್ತ ವಿದ್ಯಮಾನಗಳ ವರ್ಗಕ್ಕೆ ನೀಡುವ ಪ್ರಶಸ್ತಿಗಳೆರಡನ್ನೂ ಪಡೆದ ಮೊದಲ ವ್ಯಕ್ತಿಯಾದರು. ಕೋರ್ಟ್ ಮಾರ್ಶಿಯಲ್‌ ನಲ್ಲಿ ನಡೆಸಿಕೊಟ್ಟ ಪಾಕೀಸ್ತಾನದ ವಿದೇಶಾಂಗ ಸಚಿವ, ಖುರ್ಷಿದ್ ಕಸೂರಿಯವರ ಜೊತೆಗಿನ ಸಂದರ್ಶನ ವು ’ಉತ್ತಮ ಕರೆಂಟ್ ಅಫೈರ್ಸ್ ಪ್ರೋಗ್ರಾಮ್’ ಪ್ರಶಸ್ತಿಯನ್ನು ಗಳಿಸಿತು. ಅವರ ಬಹಳಷ್ಟು ದಿನಗಳವರೆಗೆ ನಡೆದ BBCಯ ಜನಪ್ರಿಯ ಶ್ರೇಣಿ ಫೇಸ್ ಟು ಫೇಸ್ ಕಾರ್ಯಕ್ರಮಕ್ಕೆ ’ದಿ ಬೆಸ್ಟ್ ಕರೆಂಟ್ ಅಫೇರ್ಸ್ ಪ್ರೆಸೆಂಟರ್’ ಎಂಬ ಎರಡನೆ ಪ್ರಶಸ್ತಿಯನ್ನು ಸ್ವೀಕರಿಸಿದರು. 2005ರ ''ಹಾರ್ಡ್‌ಟಾಕ್ ಇಂಡಿಯಾ ದಲ್ಲಿ ಮಾಜಿ ಇಂಡಿಯಾದ ಕಾನೂನು ಸಚಿವ ಮತ್ತು ಭಾರತೀಯ ಜನತಾ ಪಾರ್ಟಿಯ ಕಾರ್ಯದರ್ಶಿ ಅರುಣ್ ಜೈಟ್ಲಿಯವರೊಂದಿಗೆ ನಡೆಸಿಕೊಟ್ಟ ಸಂದರ್ಶನಕ್ಕೆ ’ಬೆಸ್ಟ್ ಕರೆಂಟ್ ಅಫೈರ್ಸ್ ಪ್ರೆಸೆಂಟರ್' ಪ್ರಶಸ್ತಿ ಪಡೆಯುವ ಮೂಲಕ 1999ರಿಂದ ಸತತ ಮೂರನೆಯ ಬಾರಿಗೆ ಈ ಪ್ರಶಸ್ತಿಗೆ ಪಾತ್ರರಾದರು.ಅವರು ’ಬೆಸ್ಟ್ ಕರೆಂಟ್ ಅಫೈರ್ಸ್ ಪ್ರೆಸೆಂಟರ್' ಪ್ರಶಸ್ತಿಯನ್ನು ಮತ್ತೆ 2007ರಲ್ಲಿ ಡೆವಿಲ್ಸ್ ಅಡ್ವೊಕೇಟ್‌ ನಲ್ಲಿ ಪ್ರಸಾರವಾದ ರಾಮ್ ಜೇಟ್ ಮಲಾನಿಯವರೊಂದಿಗಿನ ಸಂದರ್ಶನಕ್ಕಾಗಿ ಗಳಿಸಿದರು.2008ರಲ್ಲಿ ನ್ಯೂಸ್ ಟೆಲಿವಿಷನ್ ಅವಾರ್ಡ್ಸ್‌ನಲ್ಲಿ ಡೆವಿಲ್ಸ್ ಅಡ್ವೊಕೇಟ್‌'' ನ  ಬೆಸ್ಟ್ ನ್ಯೂಸ್/ಕರೆಂಟ್ ಅಫೇರ್ಸ್ ಪ್ರದರ್ಶನ’ ಲಭಿಸಿತು & ಇಂಡಿಯನ್ ನ್ಯೂಸ್ ಬ್ರಾಡ್‌ಕಾಸ್ಟಿಂಗ್ ಅವಾರ್ಡ್ಸ್‌ನಲ್ಲಿ ’ವರ್ಷದ ನ್ಯೂಸ್ ಸಂದರ್ಶನಕಾರ’ ಪ್ರಶಸ್ತಿಯನ್ನು ಕರಣ್ ಥಾಪರ್ ಅವರು ಉಡುಗೊರೆಯಾಗಿ ನೀಡಿದರು 2009ರ ಏಪ್ರಿಲ್‌ನಲ್ಲಿ ಪತ್ರಿಕೋದ್ಯಮ ಪ್ರಶಸ್ತಿಗಳಲ್ಲಿ ಅತ್ಯುನ್ನತವಾದ ಗೌರವಾನ್ವಿತ ರಾಮನಾಥ್ ಗೋಯೆಂಕಾ ಎಕ್ಸಲೆನ್ಸ್ ಪ್ರಶಸ್ತಿಯನ್ನು ಕರಣ್ ಥಾಪರ್ ಅವರಿಗೆ ನೀಡಿ ಗೌರವಿಸಲಾಯಿತು ಹಾಗೂ ಆ ವರ್ಷದ ’ಜರ್ನಲಿಸ್ಟ್ ಆಫ್ ದಿ ಇಯರ್ (ಬ್ರಾಡ್‌ಕಾಸ್ಟ್)’ ಗೌರವಕ್ಕೆ ಸಹ ಪಾತ್ರರಾದರು. 2009ರ ಆಗಸ್ಟ್‌ನಲ್ಲಿ ಇಂಡಿಯನ್ ನ್ಯೂಸ್ ಬ್ರಾಡ್‌ಕಾಸ್ಟಿಂಗ್ ಅವಾರ್ಡ್ಸ್‌ನಲ್ಲಿ "ನ್ಯೂಸ್ ಶೋ ಹೋಸ್ಟ್ ಆಫ್ ಥೆ ಇಯರ್" ಪಡೆದುಕೊಂಡರು
ಟೀಕೆಗಳು
ಸಂದರ್ಶನಾರ್ಥಿಗಳಿಗೆ ಅವರ ಅನಿಸಿಕೆಗಳನ್ನು ಹೇಳಲು ಬಿಡುವುದಿಲ್ಲವೆಂಬ ವಿಮರ್ಶೆಗೆ ಕೆಲವು ಬಾರಿ ಗುರಿಯಾಗಿದ್ದು ಇದೆ, ಹಾಗೂ ಸಂದರ್ಶನಾರ್ಥಿಗಳು ಮಾತನಾಡುವಾಗ ಮಧ್ಯೆ ಮಧ್ಯೆ ಥಾಪರ್‌ ಅವರು ಮಾತನಾಡುವುದು ಕೂಡ ವಿಮರ್ಶೆಗೆ ಗುರಿಯಾಗಿದೆ. ತನ್ನ ಸುವ್ಯವಸ್ಥಿತ ಅನ್ವೇಷಣೆಗಳಿಂದ ಹಾಗೂ ಮಾತಿನ ಮೋಡಿಯಿಂದ ಸಂದರ್ಶನಾರ್ಥಿಗಳ ಮುಂದೆಯೇ ಎಲ್ಲವನ್ನೂ ಹೊರಗೆಳೆಯುವ ಸಾಮರ್ಥ್ಯಕ್ಕೆ ಹೆಸರಾಗಿದ್ದಾರೆ.
ವಿವಾದಗಳು
ಥಾಪರ್ ಅವರು ಗುಜರಾತ್‌ನ ಮುಖ್ಯಮಂತ್ರಿ ನರೇಂದ್ರ ಮೋದಿಯನ್ನು "ಅನಿರೀಕ್ಷಿತವಾಗಿ ತೆಗೆದುಹಾಕಿದಾಗ" ಇಂಟರ್ನೆಟ್‌ನ ಮೂಲಕ ಪ್ರತಿಭಟನೆಯನ್ನು ಕರೆದರು, 2007ರ ಡಿಸೆಂಬರ್ 29ರಂದು ಹಿಂದುಸ್ಥಾನ್ ಟೈಮ್ಸ್‌ನಲ್ಲಿ ಪ್ರಕಟವಾದ "ಮಾಡಿಫಿಕೇಶನ್ ಆಫ್ ಪಾಲಿಟಿಕ್ಸ್" ನಲ್ಲಿ ಸಂಪ್ರದಾಯಬದ್ದವಲ್ಲದ ಹಾಗೂ ಹಿಡಿಸದ ಕಾರ್ಯಗಳನ್ನು ಪ್ರೋತ್ಸಾಹಿಸುವಂತಹ ಅನೈತಿಕ ಅರ್ಥವಿವರಣೆಯನ್ನು ನೀಡಿದೆ ಎಂದಿದ್ದಾರೆ. ಥಾಪರ್ ಅವರ ಗೋಹರ್ ಅಯೂಬ್ ಖಾನ ಜೊತೆಯ ಸಂದರ್ಶನ ವನ್ನು ಪ್ರತಿಭಟನೆಗೆ ಗುಟ್ಟಾಗಿ ಪ್ರೇರಣೆ ನೀಡಿದೆ ಎಂದು ಟೀಕಿಸಿದ್ದಾರೆ.
ಹೊರಗಿನ ಕೊಂಡಿಗಳು
ವರ್ಗ:1955ರ ಪೀಳಿಗೆ ವರ್ಗ:ಈಗಿರುವ ಜನರು ವರ್ಗ:ಇಂಡಿಯನ್ ಜನರು ವರ್ಗ:ಡೊಸ್ಕೊ ವರ್ಗ:ಹಳೆಯ ಸ್ಟೊಯಿಕ್ಸ್ ವರ್ಗ:ಕೇಂಬ್ರಿಡ್ಜ್ ಯೂನಿಯ ಸೊಸೈಟಿಯ ಅಧ್ಯಕ್ಷರುಗಳು ವರ್ಗ:ಶ್ರೀನಗರದ ಜನರು ವರ್ಗ:ಪತ್ರಕರ್ತರು
ಹ್ಯಾಲೋವೀನ್‌
ಹ್ಯಾಲೋವೀನ್‌ (Halloween  ಅಥವಾ Hallowe'en  ಎಂದೂ ಬರೆಯುತ್ತಾರೆ) ಎನ್ನುವುದು ಅಕ್ಟೋಬರ್ 31ನೇ ತಾರೀಖಿನಂದು ಆಚರಿಸುವ ಒಂದು ವಾರ್ಷಿಕ ಹಬ್ಬವಾಗಿದೆ. ಇದು, ಮೂಲತಃ ಸೆಲ್ಟ್‌ ಜನಗಳ ಸೋಯಿನ್ ಹಬ್ಬವಾಗಿದೆ ಮತ್ತು ಕ್ರಿಶ್ಚಿಯನ್ನರ ಪವಿತ್ರ ದಿನವಾದ ಆಲ್‌ ಸೇಂಟ್ಸ್‌ ಇವುಗಳಲ್ಲಿ ತನ್ನ ಬೇರನ್ನು ಹೊಂದಿದೆ. ಆದರೆ ಇಂದು ಇದನ್ನು ಜಾತ್ಯಾತೀತವಾಗಿ ದೊಡ್ಡ ಪ್ರಮಾಣದಲ್ಲಿ ಎಲ್ಲೆಡೆಯಲ್ಲಿಯೂ ಆಚರಿಸಲಾಗುತ್ತದೆ.
ಇತಿಹಾಸ
ಹ್ಯಾಲೋವೀನ್‌ನ ಉಗಮವನ್ನು ಪತ್ತೆ ಹಚ್ಚುತ್ತಾ, ಇತಿಹಾಸಕಾರ ನಿಕೊಲಸ್‌ ರಾಗರ್ಸ್‌ "ಕೆಲವು ಜಾನಪದ ತಜ್ಞರು ಇದರ ಮೂಲವನ್ನು ರೋಮ್‌ನ ಪೊಮೊನ ದೇವತೆಯ ಆರಾಧನೆಯಲ್ಲಿ ಕಂಡುಹಿಡಿದಿದ್ದಾರೆ. ಈಕೆ ಹಣ್ಣು ಮತ್ತು ಬೀಜಗಳ ದೇವತೆ ಅಥವಾ ಸತ್ತವರ ಹಬ್ಬವಾದ ಪ್ಯಾರೆಂಟೇಲಿಯಾದಲ್ಲಿ, [ಇದನ್ನು] ಸಾಮಾನ್ಯವಾಗಿ ಸೆಲ್ಟ್‌ಗಳ Samhain Samuin (ಸೋಆನ್‌ ಸೋಯಿನ್‌ ) ಹಬ್ಬದ ಜೊತೆ ಸೇರಿಸಲಾಗುತ್ತದೆ" ಎನ್ನುತ್ತಾನೆ. ಈ ಹೆಸರನ್ನು ಹಳೆಯ ಐರಿಷ್‌ ಭಾಷೆಯಿಂದ ತೆಗೆದುಕೊಳ್ಳಲಾಗಿದೆ ಮತ್ತು ಅದರ ಅರ್ಥ ಸ್ಥೂಲವಾಗಿ "ಬೇಸಿಗೆಯ ಅಂತ್ಯ" ಎಂದು. ಪ್ರಾಚೀನ ಬ್ರಿಟನ್ನರು ಕೇಲನ್‌ ಗೇವ್‌ ಎನ್ನುವ ಇಂಥದ್ದೇ ಹಬ್ಬವನ್ನು ಆಚರಿಸುತ್ತಿದ್ದರು.
ಸೋಯಿನ್‌ ಹಬ್ಬವು "ಬೆಳಕಿನ ಅರ್ಧ ವರ್ಷ" ಮುಗಿದುದನ್ನು ಮತ್ತು "ಕತ್ತಲೆಯ ಅರ್ಧ ವರ್ಷ" ಪ್ರಾರಂಭವಾಗುವುದನ್ನು ಆಚರಿಸುತ್ತದೆ ಮತ್ತು ಇದನ್ನು ಕೆಲವು ಸಾರಿ "ಸೆಲ್ಟಿನ ಹೊಸ ವರ್ಷ" ಎಂದು ಕರೆಯುತ್ತಾರೆ.
ಪ್ರಾಚೀನ ಸೆಲ್ಟರು ಈ ಪ್ರಪಂಚದ ಮತ್ತು ಬೇರೆ ಪ್ರಪಂಚದ ಮಧ್ಯದ ಗಡಿ ಸೋಯಿನ್‌ ಹಬ್ಬದಂದು ಸಣ್ಣ ಆಗಿ ಆತ್ಮಗಳು (ಒಳ್ಳೆಯದು ಮತ್ತು ಕೆಟ್ಟದ್ದು ಎರಡೂ) ಒಳಕ್ಕೆ ನುಗ್ಗುತ್ತವೆ ಎಂದು ನಂಬಿದ್ದರು. ಮನೆಯ ಪೂರ್ವಿಕರನ್ನು ಸನ್ಮಾನಿಸಿ ಮನೆಗೆ ಸ್ವಾಗತಿಸಲಾಗುತ್ತಿತ್ತು, ಆದರೆ ದುಷ್ಟ ಆತ್ಮಗಳನ್ನು ಓಡಿಸಲಾಗುತ್ತಿತ್ತು. ದುಷ್ಟ ಆತ್ಮಗಳನ್ನು ಓಡಿಸುವ ಸಲುವಾಗಿಯೇ ವೇಷಭೂಷಣಗಳನ್ನು ಮತ್ತು ಮುಖವಾಡಗಳನ್ನು ಧರಿಸಿಕೊಳ್ಳಬೇಕಾಯಿತು ಎಂದು ನಂಬಲಾಗಿದೆ. ಇದರ ಉದ್ದೇಶ ಎಂದರೆ ತಾನು ದುಷ್ಟ ಆತ್ಮದಂತೆ ಮಾರುವೇಷ ಹಾಕಿಕೊಂಡು ತೊಂದರೆಯಿಂದ ತಪ್ಪಿಸಿಕೊಳ್ಳುವುದು. ಸ್ಕಾಟ್‌ಲ್ಯಾಂಡ್‌ನಲ್ಲಿ ಬಿಳಿಯ ವಸ್ತ್ರ ಧರಿಸಿದ ಮತ್ತು ಮುಖವಾಡ, ಮುಸುಕು ಅಥವಾ ಕಪ್ಪು ಮಾಡಿದ ಮುಖ ಹೊಂದಿದ ಯುವಕರು ಆತ್ಮಗಳನ್ನು ಬಂಧಿಸುತ್ತಿದ್ದರು. ಸೋಯಿನ್‌ ಎಂದರೆ ಆಹಾರ ದಾಸ್ತಾನು ಜಡತಿ ಮಾಡುವುದು ಮತ್ತು ಚಳಿಗಾಲದ ಶೇಖರಣೆಗಾಗಿ ಜಾನುವಾರುಗಳನ್ನು ಸಾಯಿಸುವ ಸಮಯವೂ ಆಗಿತ್ತು. ಹಬ್ಬಗಳಲ್ಲಿ ಬೆಂಕಿ-ಕೊಂಡಗಳು ಬಹುದೊಡ್ಡ ಪಾತ್ರವಹಿಸುತ್ತಿತ್ತು. ಬೇರೆ ಎಲ್ಲಾ ದೀಪಗಳನ್ನು ಆರಿಸಲಾಗುತ್ತಿತ್ತು ಮತ್ತು ಪ್ರತಿಯೊಂದು ಮನೆಯವರೂ ತಮ್ಮ ಒಲೆಯನ್ನು ಬೆಂಕಿ-ಕೊಂಡದಿಂದಲೇ ಹೊತ್ತಿಸಿಕೊಳ್ಳುತ್ತಿದ್ದರು. ಕೊಂದ ಜಾನುವಾರುಗಳ ಮೂಳೆಗಳನ್ನು ಅದರ ಜ್ವಾಲೆಗೇ ಎಸೆಯಲಾಗುತ್ತಿತ್ತು. ಕೆಲವೊಮ್ಮೆ ಎರಡು ಬೆಂಕಿ-ಕೊಂಡಗಳನ್ನು ಅಕ್ಕ-ಪಕ್ಕದಲ್ಲಿ ಇಡಲಾಗುತ್ತಿತ್ತು ಮತ್ತು ಜನರು ಮತ್ತು ಅವರ ಜಾನುವಾರುಗಳು ಶುದ್ಧಿಯನ್ನು ಮಾಡಿಕೊಳ್ಳುವ ಶಾಸ್ತ್ರವಾಗಿ ಅದರ ಮಧ್ಯೆ ನಡೆಯುತ್ತಿದ್ದರು.
ಮತ್ತೊಂದು ಸಾಮಾನ್ಯ ಪದ್ಧತಿ ಎಂದರೆ ಶಕುನ ನುಡಿಯುವುದು, ಇದರಲ್ಲಿ ಬಹುತೇಕ ಆಹಾರ ಮತ್ತು ಪಾನೀಯಗಳನ್ನು ಬಳಸಲಾಗುತ್ತಿತ್ತು.
ಹೆಸರಿನ ಉಗಮ
ಹ್ಯಾಲೋವೀನ್‌ ಎನ್ನುವ ಪದವನ್ನು ಮೊದಲಿಗೆ 16ನೇ ಶತಮಾನಕ್ಕೆ ಸೇರಿಸಲಾಗಿದೆ ಮತ್ತು ಒಂದು ಸ್ಕಾಟಿಷ್‌ ಪೂರ್ಣಪದವಾದ ಆಲ್‌-ಹಾಲೋಸ್‌-ಈವ್‌ ನ ವ್ಯತ್ಯಯವನ್ನು ಸೂಚಿಸುತ್ತದೆ ಅಂದರೆ ಪೂರ್ಣ ಪವಿತ್ರ ದಿನ(ಆಲ್‌ ಹ್ಯಾಲೋಸ್‌ ಡೇ)ದ ಹಿಂದಿನ ರಾತ್ರಿ. ಹಳೆಯ ಇಂಗ್ಲಿಷಿನಲ್ಲಿ "ಆಲ್‌ ಹ್ಯಾಲೋಸ್‌" ಎನ್ನುವ ಪದ ದೊರೆಯುತ್ತದಾದರೂ (ealra hálȝena mæssedæȝ, ಎಲ್ಲ ಸಂತರ ಹಬ್ಬ), ಆಲ್‌-ಹ್ಯಾಲೋಸ್‌-ಈವೆನ್‌ ( All-Hallows-Even) ಎಂಬುದು 1556ಕ್ಕೆ ಮುಂಚೆ ಎಲ್ಲಿಯೂ ಸೇರಿಲ್ಲ. 16ನೇ ಶತಮಾನದ ಸುಧಾರಣೆಯ ಮುಂಚೆ ಈ ಪದದ ಬಗ್ಗೆ ಯಾವ ಆಧಾರಗಳೂ ಸಿಗುವುದಿಲ್ಲ.
ಸಂಕೇತಗಳು
thumbnail|right|ಆರಂಭಿಕ 20ನೇ ಶತಮಾನದಿಂದ ಸಂಪ್ರದಾಯಿಕ ಐರಿಷ್ ಹ್ಯಾಲೋವೀನ್‌ ಟರ್ನಿಪ್ ಜಾಕ್-ಒ-ಲ್ಯಾಂಟರ್ನ್(ಬಿಳಿಗಡ್ಡೆ ತರಕಾರಿ ದೀಪಗಳು) ಅನ್ನು ಐರ್ಲೆಂಡಿನ ಕೌಂಟ್ರಿ ಲೈಫ್‌ ವಸ್ತುಸಂಗ್ರಹಾಲಯದಲ್ಲಿ ಪ್ರದರ್ಶಿಸಲಾಯಿತು.
ಕಾಲಾಂತರದಲ್ಲಿ, ಮಧ್ಯಯುಗದ ಪವಿತ್ರ ದಿನಗಳ ಸಂಪ್ರಾದಯಗಳನ್ನು ಮತ್ತು ಸಮಕಾಲೀನ ಸಂಸ್ಕೃತಿಗಳನ್ನು ಒಳಗೊಳ್ಳುತ್ತ ಹ್ಯಾಲೋವೀನ್‌ಗೆ ಸಂಬಂಧಪಟ್ಟ ಕುಶಲಕಲೆಗಳು ಮತ್ತು ಸಂಕೇತಗಳು ರೂಪುಗೊಂಡವು. ಟರ್ನಿಪ್‌ (ಸೀ ಮೂಲಂಗಿ)ಯಿಂದ ಮಾಡಿದ ಮೇಣದಬತ್ತಿಗಳನ್ನು ಬಳಸಿ ಮಾಡುತ್ತಿದ್ದ ಆತ್ಮಗಳ ಸಂಸ್ಮರಣೆ, ಸೋಲಿಂಗ್‌ ಪದ್ಧತಿಯೇ, ಜ್ಯಾಕ್‌-ಒ-ಲ್ಯಾಂಟರ್ನ್‌ಗಳನ್ನು ಮಾಡುವ ಪದ್ಧತಿಯಾಗಿ ಮಾರ್ಪಾಡಾಯಿತು. ಸಾಂಪ್ರದಾಯಿಕ ಸೆಲ್ಟಿಕ್‌ ಹ್ಯಾಲೋವೀನ್‌ ಹಬ್ಬಗಳಲ್ಲಿ, ದುಷ್ಟಾತ್ಮಗಳನ್ನು ತೊಲಗಿಸುವುದಕ್ಕೋಸ್ಕರ ದೊಡ್ಡ ಸೀಮೂಲಂಗಿಗಳನ್ನು ಟೊಳ್ಳುಮಾಡಿ, ಮುಖಗಳನ್ನು ಕೊರೆದು ಕಿಟಕಿಗಳಲ್ಲಿ ಇಡಲಾಗುತ್ತಿತ್ತು. ದಕ್ಷಿಣ ಅಮೆರಿಕಾದಲ್ಲಿ ಹ್ಯಾಲೋವೀನ್‌ನಲ್ಲಿ ಕುಂಬಳಕಾಯಿಗಳನ್ನು ಕೊರೆಯಲಾಗುತ್ತದೆ, ಅಲ್ಲಿ ಕುಂಬಳಕಾಯಿಗಳು ಸುಲಭವಾಗಿ ಸಿಗುತ್ತದೆ ಮತ್ತು ಸೀಮೂಲಂಗಿಗೆ ಹೋಲಿಸಿದಾಗ ಅದರ ದೊಡ್ಡಗಾತ್ರವು ಕೊರೆಯುವುದನ್ನು ಸುಲಭ ಮಾಡುತ್ತದೆ. ಹ್ಯಾಲೋವೀನ್‌ನನ್ನು ಆಚರಿಸುವ ಬಹಳಷ್ಟು ಕುಟುಂಬಗಳು ಕುಂಬಳಕಾಯಿಯನ್ನು ಭಯಾನಕ ಇಲ್ಲವೇ ಹಾಸ್ಯಮಯವಾದ ಮುಖವನ್ನಾಗಿ ಕೊರೆದು ಕತ್ತಲಾದ ನಂತರ ತಮ್ಮ ಮನೆಬಾಗಿಲಿನಲ್ಲಿ ಇಡುತ್ತಾರೆ. ಅಮೆರಿಕಾದ ಕುಂಬಳಕಾಯಿ ಕೊರೆಯುವ ಸಂಪ್ರದಾಯವು, ಐರಿಷ್‌ ವಲಸೆಯ ಮಹಾ ಬರಗಾಲಕ್ಕಿಂತಲೂ ಮೊದಲೇ ಇತ್ತು ಮತ್ತು ಅದು ಮೂಲತಃ ಸಾಧಾರಣವಾಗಿ ಸಂಕ್ರಾಂತಿಗೆ ಸಂಬಂಧಪಟ್ಟಿತ್ತು, 1800ರವರೆಗೆ ಅದು ನಿರ್ದಿಷ್ಟವಾಗಿ ಹ್ಯಾಲೋವೀನ್‌ಗೆ ಸಂಬಂಧಪಟ್ಟಿದ್ದಾಗಿರಲಿಲ್ಲ.
thumbnail|left|ವಾಷಿಂಗ್‌ಟನ್ ಡಿಸಿಯ ರಾ ಹೌಸ್‌ ವಸ್ತುಸಂಗ್ರಹಾಲಯದಲ್ಲಿ ಹ್ಯಾಲೋವೀನ್‌ ಜೇಡಗಳು
ಹ್ಯಾಲೋವೀನ್‌ನ ಚಿತ್ರಣವನ್ನು ಅನೇಕ ಮೂಲಗಳಿಂದ ನಿಷ್ಪನ್ನಗೊಳಿಸಲಾಗಿದೆ, ರಾಷ್ಟ್ರೀಯ ಸಂಪ್ರದಾಯಗಳು, ಗೋತಿಕ್‌ರ ಕೃತಿಗಳು ಮತ್ತು ಭಯಾನಕ ಸಾಹಿತ್ಯ (ಫ್ರ್ಯಾಂಕೆನ್‌ಸ್ಟೀನ್‌ ಮತ್ತು ಡ್ರ್ಯಾಕುಲ  ಮುಂತಾದ ಕಾದಂಬರಿಗಳು), ಮತ್ತು ಸಾಂಪ್ರದಾಯಿಕ ಭಯಾನಕ ಸಿನಿಮಾಗಳನ್ನು ಒಳಗೊಂಡು (ಉದಾಹರಣೆಗೆ ಫ್ರ್ಯಾಂಕೆನ್‌ಸ್ಟೀನ್‌  ಮತ್ತು ದ ಮಮ್ಮಿ ). ಶರತ್ಕಾಲದ ವಸ್ತುಗಳಾದ, ಕುಂಬಳಕಾಯಿಗಳು, ಜೋಳದ ಹೊಟ್ಟು, ಮತ್ತು ಬೆದರುಹಕ್ಕಿಗಳು ಕೂಡ, ಪ್ರಚಲಿತದಲ್ಲಿದೆ. ಹ್ಯಾಲೋವೀನ್‌ನ ಸಂದರ್ಭದಲ್ಲಿ ಮನೆಗಳನ್ನು ಸಾಮಾನ್ಯವಾಗಿ ಈ ರೀತಿಯ ಸಂಕೇತಗಳಿಂದ ಅಲಂಕರಿಸಲಾಗುತ್ತದೆ.
ಹ್ಯಾಲೋವೀನ್‌ ಚಿತ್ರಗಳು ಸಾವು, ದುಷ್ಟತೆ, ನಿಗೂಢತೆ, ಮಾಯಾಮಂತ್ರ, ಅಥವಾ ಪೌರಾಣಿಕ ರಾಕ್ಷಸರ ವಿಷಯವಸ್ತುಗಳನ್ನು ಹೊಂದಿರುತ್ತದೆ. ಸಾಂಪ್ರದಾಯಿಕ ಪಾತ್ರಗಳು ದೆವ್ವಗಳು, ಮಾಟಗಾರರು, ಅಸ್ಥಿಪಂಜರಗಳು, ವಿಲಾಸಿನಿಗಳು, ಮಾನವತೋಳುಗಳು, ಬಾವಲಿಗಳು, ಮತ್ತು ಕರಿಬೆಕ್ಕುಗಳನ್ನು ಒಳಗೊಂಡಿರುತ್ತವೆ.
ಚಮತ್ಕಾರ-ಅಥವಾ-ಸತ್ಕಾರ ಮಾಡುವುದು ಮತ್ತು ಉಡುಪು
thumbnail|ಐರ್ಲೆಂಡ್‌ನ ಡುಬ್ಲಿನ್‌ನಲ್ಲಿ ಟೈಪಿಕಲ್ ಹ್ಯಾಲೋವೀನ್‌ ದೃಶ್ಯ.
ಚಮತ್ಕಾರ-ಅಥವಾ-ಸತ್ಕಾರ ಮಾಡುವುದು ಹ್ಯಾಲೋವೀನ್‌ನಲ್ಲಿ ಮಕ್ಕಳಿಗೆ ಒಂದು ಸಂಪ್ರದಾಯದ ಆಚರಣೆ. "ಚಮತ್ಕಾರ ಅಥವಾ ಸತ್ಕಾರ/ಔತಣ?" ಎಂಬ ಪ್ರಶ್ನೆಯೊಂದಿಗೆ, ಸತ್ಕಾರಗಳಾದ ಸಕ್ಕರೆ ಮಿಠಾಯಿ ಅಥವಾ ಕೆಲವೊಮ್ಮೆ ಹಣವನ್ನು ಕೇಳುತ್ತಾ ಮಕ್ಕಳು ಉಡುಪಿನಲ್ಲಿ ಮನೆಯಿಂದ ಮನೆಗೆ ಹೋಗುತ್ತಾರೆ. ಸತ್ಕಾರ ನೀಡದ್ದಿದಲ್ಲಿ, ಮನೆ ಮಾಲೀಕರಿಗೆ ಅಥವಾ ಅವರ ಆಸ್ತಿಗೆ ತೊಂದರೆ ಮಾಡುವ ಒಂದು (ಹೆಚ್ಚಿನ ಪಕ್ಷ ನಿಷ್ಕ್ರಿಯ) "ಭಯ"ವನ್ನು "ಚಮತ್ಕಾರ" ಎಂಬ ಪದವು ನಿರ್ದೇಶಿಸುತ್ತದೆ. ಸ್ಕಾಟ್‌ಲ್ಯಾಂಡ್‌ನ ಕೆಲವು ಭಾಗಗಳಲ್ಲಿ ಇಂದಿಗೂ ಮಕ್ಕಳು ಉಡುಪಿನಲ್ಲಿ ಹೋಗುತ್ತಾರೆ. ಈ ಉಡುಪಿನಲ್ಲಿ ಮಕ್ಕಳು ಕೆಲವು ವಿಧದ ಚಮತ್ಕಾರಗಳನ್ನು ನಿರ್ವಹಿಸುತ್ತಾರೆ, ಅವುಗಳೆಂದರೆ ಅವರ ಸತಾರವನ್ನು ಪಡೆಯಲು, ಒಂದು ಹಾಡನ್ನು ಹೇಳುವುದು ಅಥವಾ ಒಂದು ಭೂತದ ಕಥೆಯನ್ನು ಹೇಳುತ್ತಾರೆ
ಉಡುಪುಗಳು
ಹ್ಯಾಲೋವೀನ್ ಉಡುಪುಗಳು ಸಂಪ್ರದಾಯಿಕವಾಗಿ ರಾಕ್ಷಸಗಳ ರೂಪದಲ್ಲಿರುತ್ತದೆ, ಉದಾಹರಣೆಗೆ ಭೂತಗಳು, ಆಸ್ಥಿಪಂಜರಗಳು, ಮಾಟಗಾತಿಯರು, ಮತ್ತು ಪಿಶಾಚಿಗಳು. ಅವುಗಳನ್ನು ಪಿಶಾಚಿಗಳಿಗೆ ಹೆದರಿಸಲು ಬಳಸಲಾಗುವುದು ಎಂದು ಹೇಳಲಾಗುತ್ತದೆ. ಉಡುಪುಗಳು ಸಂಪ್ರದಾಯಿಕವಾಗಿ ದಿಗಿಲು ಹುಟ್ಟಿಸುವ ವಿಷಯಗಳ ಹೊರತಾಗಿ ಬೇರೆ ವಿಷಯಗಳ ಮೇಲೆ ಸಹ ಆಧಾರವಾಗಿರುತ್ತದೆ, ಅವುಗಳೆಂದರೆ ದೂರದರ್ಶನದ ಕಾರ್ಯಕ್ರಮಗಳು, ಸಿನಿಮಾಗಳ ಪಾತ್ರಗಳು ಮತ್ತು ಇತರೆ ಪಾಪ್ ಸಂಸ್ಕೃತಿಯ ಆಕೃತಿಗಳು.
ಉಡುಪು ಮಾರಾಟಗಳು
BIG ಸಂಶೋಧನೆ ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲಿ ನ್ಯಾಷನಲ್ ರಿಟೈಲ್ ಫೆಡರೆಷನ್‌‌ಗೆ ಒಂದು ಸಮೀಕ್ಷೆಯನ್ನು ಕೈಗೊಂಡಿತ್ತು ಮತ್ತು ಶೇಕಡ 53.3ರಷ್ಟು ಬಳಕೆದಾರರು 2005ರ ಹ್ಯಾಲೋವೀನ್‌ಗೆ ಸರಾಸರಿ $38.11 ಖರ್ಚು ಮಾಡಿ, ಉಡುಪನ್ನು ಖರೀಸಲು ಯೋಜಿಸಿದ್ದಾರೆ ಎಂದು ಕಂಡು ಕೊಂಡಿತು (ಹಿಂದಿನ ವರ್ಷಕ್ಕಿಂತ $10 ಏರಿಕೆ). ಅವರು 2006ರಲ್ಲಿ $4.96 ಬಿಲಿಯನ್‌ ಅಷ್ಟು ಖರ್ಚು ಮಾಡುವರು ಎಂದು ಊಹಿಸಲಾಯಿತು, ಕಳೆದ ವರ್ಷದಿಂದ $3.3 ಬಿಲಿಯನ್ ಗಮನರ್ಹವಾಗಿ ಏರಿಕೆ.
UNICEF
ಉತ್ತರ ಅಮೆರಿಕದಲ್ಲಿ ಹ್ಯಾಲೋವೀನ್ ಸಮಯದಲ್ಲಿ "UNICEFಗೆ ಚಮತ್ಕಾರ-ಅಥವಾ-ಸತ್ಕಾರ" ಒಂದು ಸಾಮಾನ್ಯ ದೃಶ್ಯವಾಗಿದೆ 1950ರಲ್ಲಿ ಫಿಲಾಡೆಲ್ಫಿಯಾ ಉಪನಗರದಲ್ಲಿ ಇದು ಒಂದು ಸ್ಥಳಿಯ ಘಟನೆಯಾಗಿ ಆರಂಭವಾಯಿತು ಮತ್ತು 1952ರಲ್ಲಿ ರಾಷ್ಟ್ರಮಟ್ಟದಲ್ಲಿ ವಿಸ್ತಾರವಾಯಿತು, ಚಮತ್ಕಾರ-ಅಥವಾ-ಸತ್ಕಾರಗಳಿಗಾಗಿ ಶಾಲೆಗಳು ಸಣ್ಣ ಡಬ್ಬಗಳನ್ನು  ಹಂಚುವುದು ಈ  ಕಾರ್ಯಕ್ರಮದಲ್ಲಿ ಕಂಡು ಬರುತ್ತದೆ,(ಅಥವಾ  ಅಧುನಿಕ ಕಾಲಗಳಲ್ಲಿ,   ಉದಾಹರಣೆಗೆ ಪರವನಾಗಿ ಹೊಂದಿದ ಹಾಲ್‌ಮಾರ್ಕ್‌ ಮಳಿಗೆಗಳಲ್ಲಿ ಸಂಸ್ಥೆ ಅಂಗೀಕರಿಸುತ್ತದೆ) ಅವುಗಳಲ್ಲಿ ಮಕ್ಕಳು ಬೇಟಿ ನೀಡುವ ಮನೆಗಳಿಂದ ಸಣ್ಣ-ಚಿಲ್ಲರೆ ಕೊಡುಗೆಗಳನ್ನು ಕೋರಲು ಸಾಧ್ಯ. ಇದರಲ್ಲಿ UNICEF ತೊಡಗಿಸಿಕೊಂಡ ಆರಂಭದಿಂದ, UNICEFಗಾಗಿ $118 ಮಿಲಿಯನ್‌ಗಿಂತ ಹೆಚ್ಚು ಹಣವನ್ನು ಮಕ್ಕಳು ಸಂಗ್ರಹಿಸಿರುವುದಾಗಿ ಅಂದಾಜು ಮಾಡಲಾಗಿದೆ. ಕೆನಡಾದಲ್ಲಿ, 2006ರಲ್ಲಿ, ಸುರಕ್ಷತೆ ಮತ್ತು ಆಡಳಿತದ ಕಾಳಜಿಯ ಆಧಾರ ನೀಡಿ, UNICEF ಅದರ ಹ್ಯಾಲೋವೀನ್ ಡಬ್ಬಿಗಳ ಸಂಗ್ರಣೆಯನ್ನು ನಿಲ್ಲಿಸಲು ನಿರ್ಧರಿಸಿತು; ಶಾಲೆಗಳ ಸಲಹೆ ಕೇಳಿದ ನಂತರ, ಅವರು ಕಾರ್ಯಕ್ರಮವನ್ನು ನಿಲ್ಲಿಸುವ ಬದಲಾಗಿ ಪುನಃ ವಿನ್ಯಾಸಗೊಳಿಸಿದರು.
ಆಟಗಳು ಮತ್ತು ಇತರ ಚಟುವಟಿಕೆಗಳು
ಹ್ಯಾಲೋವೀನ್ ವಿನೋದ ಕೂಟಗಳೊಂದಿಗೆ ಸಂಪ್ರದಾಯಿಕವಾಗಿ ಹಲವು ಆಟಗಳು ಜೊತೆಯಾಗಿವೆ. ಅವುಗಳಲ್ಲಿ ಒಂದು ಸಾಮಾನ್ಯವಾಗಿರುವುದು, ಸೇಬುವನ್ನು ಅದ್ದುವುದು ಅಥವಾ ನೀರಿನಲ್ಲಿ ಮುಳುಗಿಸಿ ಏಳಿಸುವುದು. ಇದರಲ್ಲಿ ಸೇಬುಗಳು ನೀರು ತುಂಬಿದ ಒಂದು ಅಗಲವಾದ ಪಾತ್ರೆ ಅಥವಾ ಒಂದು ದೊಡ್ಡ ಬೋಗಣಿಯಲ್ಲಿ ತೇಲುತ್ತಿರುತ್ತವೆ, ಸ್ಪರ್ಧಿಗಳು ಅವರ ಹಲ್ಲನ್ನು ಉಪಯೋಗಿಸಿ ಒಂದು ಸೇಬುವನ್ನು ಪಾತ್ರೆಯಿಂದ ಹೊರ ತೆಗೆಯಬೇಕು. ಈ ಆಟದ ಒಂದು ರೂಪಾಂತರ ಕುರ್ಚಿಯ ಮೇಲೆ ಮಂಡಿಯೂರಿ, ಹಲ್ಲುಗಳ ಮಧ್ಯೆ ಮುಳ್ಳು ಚಮಚವನ್ನು ಹಿಡಿದು ಮತ್ತು ಆ ಮುಳ್ಳು ಚಮಚವನ್ನು ಒಂದು ಸೇಬು ಹಣ್ಣಿನ ಒಳಗೆ ಬಿಡಲು ಪ್ರಯತ್ನಿಸುವುದನ್ನು ಒಳಗೊಂಡಿದೆ. ಇನ್ನೊಂದು ಸಾಮಾನ್ಯ ಆಟ ಸಕ್ಕರೆ ಪಾಕ ಅಥವಾ ಪಾನಕ ಮೆತ್ತಿದ ಎರಿಯಪ್ಪಗಳನ್ನು ದಾರದಿಂದ ನೇತಾಡಿಸುವುದಾಗಿದೆ; ಅವುಗಳು ದಾರಕ್ಕೆ ಅಂಟಿದಂತೆ ಕೈಗಳನ್ನು ಉಪಯೊಗಿಸದೆ ತಿನ್ನಬೇಕು, ಈ ಚಟುವಟಿಕೆಯಿಂದ ಅನಿವಾರ್ಯವಾಗಿ ಮುಖ ತುಂಬಾ ಅಂಟಾಗುತ್ತದೆ.
ಹ್ಯಾಲೋವೀನ್‌ನಲ್ಲಿ ಸಂಪ್ರದಾಯಿಕವಾಗಿ ಆಡುವ ಕೆಲವು ಆಟಗಳು ಕಣಿಯ ರೂಪದಾಗಿದೆ. ಒಬ್ಬರ ಭವಿಷ್ಯದ ಸಂಗಾತಿಯನ್ನು ಊಹಿಸಲು ಒಂದು ಉದ್ದ ಪಟ್ಟಿಯಲ್ಲಿ ಸೇಬನ್ನು ಕೆತ್ತುವುದು, ನಂತರ ಸಿಪ್ಪೆಯನ್ನು ಅವರ ಭುಜದ ಮೋಲೆ ಹಾರಿಸುವುದು ಒಂದು ಸಂಪ್ರದಾಯಿಕ ಸ್ಕಾಟಿಷ್ ವಿಧವಾಗಿದೆ. ಸಿಪ್ಪೆಯು ಭವಿಷ್ಯದ ಸಂಗಾತಿಯ ಹೆಸರಿನ ಮೊದಲ ಅಕ್ಷರದ ಆಕಾರದಲ್ಲಿ ಬೀಳುತ್ತದೆ ಎಂಬುದು ಅವರ ನಂಬಿಕೆ. ಮದುವೆಯಾಗದ ಮಹಿಳೆಯರಿಗೆ ಹೀಗೆ ಹೇಳಲಾಗುತ್ತದೆ, ಹ್ಯಾಲೋವೀನ್ ರಾತ್ರಿ ಅವರು ಒಂದು ಕತ್ತಲೆ ಕೋಣೆಯಲ್ಲಿ ಕುಳಿತು ಮತ್ತು ರೆಪ್ಪೆ ಮಿಟುಕಿಸದೆ ಕನ್ನಡಿಯನ್ನು ನೋಡಿದಲ್ಲಿ, ಅವರ ಭಾವಿ ಪತಿಯ ಮುಖವು ಕನ್ನಡಿಯಲ್ಲಿ ಕಾಣಿಸುವುದು. ಆದ್ಯಾಗಿಯೂ, ಅವರ ಮದುವೆಗೆ ಮುಂಚೆ ಸಾವು ಗೊತ್ತು ಪಡಿಸಿದಲ್ಲಿ, ಒಂದು ಅಸ್ಥಿಪಂಜರ ಕಾಣಿಸಿಕೊಳ್ಳುತ್ತದೆ. 19ನೇ ಶತಮಾನ ಕೊನೆಯಲ್ಲಿ ಮತ್ತು 20ನೇ ಶತಮಾನದ ಆರಂಭದಲ್ಲಿ ಶುಭಾಶಯ ಪತ್ರಗಳ ಮೇಲೆ ಕಾಣಿಸಿಕೊಳ್ಳುವಷ್ಟು ಉಡುಪು ವ್ಯಾಪಕವಾಗಿ ಹರಡಿತು.
ಭೂತದ ಕಥೆಗಳನ್ನು ಹೇಳುವುದು ಮತ್ತು ದಿಗಿಲು ಹುಟ್ಟಿಸುವ ಸಿನಿಮಾಗಳನ್ನು ವೀಕ್ಷಣೆ ಹ್ಯಾಲೋವೀನ್ ವಿನೋದ ಕೂಟಗಳಲ್ಲಿ ಪ್ರತಿಷ್ಠಾಪಿತ ಸಾಮಾನ್ಯ ಕ್ರಿಯೆಗಳು. ದೂರದರ್ಶನದ ಧಾರವಾಹಿ ಸರಣಿಗಳು ಮತ್ತು ಹ್ಯಾಲೋವೀನ್-ವಿಷಯದ ವಿಶೇಷಗಳು (ವಿಶೇಷಗಳು ಸಾಮಾನ್ಯವಾಗಿ ಮಕ್ಕಳನ್ನು ಗುರಿಯಾಗಿಸಿಕೊಂಡಿರುತ್ತವೆ) ಸಾಧಾರಣವಾಗಿ ರಜಾದಿನಗಳಲ್ಲಿ ಅಥವಾ ರಜಾದಿನಗಳ ಮುನ್ನ ಪ್ರಸಾರ ಮಾಡಲಾಗುತ್ತದೆ, ಹಾಗೇಯೆ ವಾತಾವರಣದ ಲಾಭ ಪಡೆಯಲು ದಿಗಿಲು ಹುಟ್ಟಿಸುವ ಸಿನಿಮಾಗಳು ಯಾವಾಗಲೂ ರಜಾದಿನಗಳ ಮೊದಲು ನಾಟಕೀಯವಾಗಿ  ಬಿಡುಗಡೆ ಮಾಡುತ್ತಾರೆ.
ಪಿಶಾಚಗ್ರಸ್ತ ಆಕರ್ಷಣೆಗಳು
thumbnail|ಉತ್ತರ ಕ್ಯಾಲಿಫೊರ್ನಿಯಾದ ಹ್ಯಾಲೋವೀನ್‌ ಕಾಲದ ಸಂದರ್ಭದಲ್ಲಿ ಭೇಟಿಯಾಗುತ್ತಿದ್ದ ಮನೆಯ ಮುಂಭಾಗ. ಪಿಶಾಚಗ್ರಸ್ತ ಆಕರ್ಷಣೆಗಳು ಗ್ರಾಹಕರನ್ನು ರೋಮಾಂಚನಗೊಳ್ಳಿಸುವ ಮತ್ತು ಹೆದರಿಸುವ ಮನೋರಂಜನೆಯ ಸ್ಥಳಗಳಾಗಿವೆ. ಹೆಚ್ಚಿನ ಆಕರ್ಷಣೆಗಳು ಋತುವನ್ನವಲಂಬಿಸಿದ ಹ್ಯಾಲೋವೀನ್ ವ್ಯವಹಾರಗಳು. ಈ ಪಾವತಿ ಮಾಡುವ ಹೆದರಿಸುವ ಸ್ಥಳಗಳ ಮೂಲವನ್ನು ಕಂಡು ಹಿಡಿಯುವುದು ಕಷ್ಟ, ಆದರೆ ಅವುಗಳು ಮೊಟ್ಟ ಮೊದಲಿಗೆ ಜ್ಯೂನಿಯರ್ ಛೆಂಬರ್ ಇಂಟರ್‌ನ್ಯಾಷಲ್ (Jaycees)ನಿಂದ ಧನ ಸಂಗ್ರಹಕ್ಕಾಗಿ ಸಾರ್ವತ್ರಿವಾಗಿ ಬಳಸಲ್ಪಟಿತು ಎಂಬುದು ಸರ್ವರೂ ಒಪ್ಪಿಕೊಂಡಿರುವ ಮೂಲ. ಅವುಗಳಲ್ಲಿ ದೆವ್ವ ಕಾಡುವ ಮನೆಗಳು, ಜೋಳದ ಜಟಿಲ ಮಾರ್ಗಜಾಲಗಳು ಮತ್ತು ಒಣ ಹುಲ್ಲಿನ ಸವಾರಿ ಗಳು ಸೇರಿವೆ ಮತ್ತು ಈ ಉದ್ಯಮವು ಬೆಳೆದ ಹಾಗೆ ಪರಿಣಾಮಗಳ ಮಟ್ಟವನ್ನು ಹೆಚ್ಚಿಸಲಾಗಿದೆ. ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲಿ ದೆವ್ವದ ಆಕರ್ಷಣೆಗಳು ಪ್ರತಿ ವರ್ಷ ಅಂದಾಜು $300–500 ಮಿಲಿಯನ್ ತಂದು ಕೊಡುತ್ತದೆ ಮತ್ತು ಸುಮಾರು 400,000 ಗ್ರಾಹಕರನ್ನು ಸೆಳೆಯುತ್ತದೆ, ಆದ್ಯಾಗಿಯೂ 2005ರಲ್ಲಿ ಒಲವು ಒಂದು ಗರಿಷ್ಠ ಮಿತಿಯನ್ನು ಸೂಚಿಸಿತ್ತು. ಆಸಕ್ತಿಯಲ್ಲಿನ ಈ ಏರಿಕೆ ಅತಿ ಹೆಚ್ಚಿನ ತಾಂತ್ರಿಕ ಪರಿಣಾಮಗಳಿಗೆ ದಾರಿ ಮಾಡಿತು ಮತ್ತು ಇದರಲ್ಲಿನ ಉಡುಗೆ-ತೊಡುಗೆಗಳು ಹಾಲಿವುಡ್ ಸಿನೆಮಾದ ತೊಡುಗೆಗಳ ಮಟ್ಟಕ್ಕೆ ಏರಲ್ಪಟ್ಟಿತು.
ಆಹಾರಗಳು
thumbnail|upright|border|left|ಸೇಬು ಕ್ಯಾಂಡಿ ಈ ರಜಾ ದಿನವು ಸೇಬು ಹಣ್ಣಿನ ವಾರ್ಷಿಕ ಸುಗ್ಗಿಯ ಕಾಲದಲ್ಲಿ ಬರುವುದರಿಂದ, ಕ್ಯಾಂಡಿ ಸೇಬುಗಳು(ಉತ್ತರ ಅಮೇರಿಕಾದ ಹೊರಗೆ ಹೆಚ್ಚಾಗಿ ಟೊಫ್ಫಿ ಸೇಬು ಎಂದು ಪರಿಚಿತವಾಗಿದೆ) ಕಾರ್ಮೆಲ್‌‍ಗಳು ಅಥವಾ ಟಪ್ಫಿ ಸೇಬುಗಳು ಹೆಚ್ಚಾಗಿ ಹ್ಯಾಲೋವೀನ್‌ ಔತಣ ಕೂಟದಲ್ಲಿ ಇರುವಂತಹವು. ಈ ಸೇಬುಗಳನ್ನು ಪೂರ್ತಿಯಾಗಿ ಜಿಗುಟಾದ ಸಕ್ಕರೆ ಪಾಕದಲ್ಲಿ ಮುಳುಗಿಸಿ ಸುರುಳಿ ಮಾಡಲಾಗುತ್ತದೆ ಅಥವಾ ಕೆಲವೊಮ್ಮೆ ಗಟ್ಟಿ ಬೀಜಗಳಲ್ಲಿ ಅವುಗಳನ್ನು ಮುಳುಗಿಸಿ ಸುರುಳಿ ಮಾಡಲಾಗುತ್ತದೆ.
ಒಂದು ಬಾರಿ ಸಮಾನವಾಗಿ ಕ್ಯಾಂಡಿ ಸೇಬುಗಳನ್ನು ಮಕ್ಕಳಿಗೆ ಹಂಚಿದ ನಂತರ, ಆದರೆ ರೂಢಿಯಂತೆ ತ್ವರಿತ ಗತಿಯಲ್ಲಿ ವಿಸ್ತಾರವಾಗಿ ದುರ್ಬಲ ಗಾಳಿಸುದ್ದಿ ಹಬ್ಬುವುದುಂಟು, ಅದೆಂದರೆ ಕೆಲವು ವ್ಯಕ್ತಿಗಳು ಗುಂಡು ಸೂಜಿ ಮತ್ತು ಚೂಪಾದ ಅಲಗುಗಳಂಥಹ (ರೇಜರ್ ಬ್ಲೇಡ್) ವಸ್ತುಗಳನ್ನು ಸೇಬುವಿನಲ್ಲಿ ಖಚಿತವಾಗಿ ಇರಿಸಿದ್ದಾರೆ ಎಂದು. ಈ ಥರಹದ ಘಟನೆಗಳಿಗೆ ತುಂಬಾ ವಿರಳ ನಿದರ್ಶನಗಳಿವೆ, ಆದರೆ ಯಾವ ಸಂದರ್ಭದಲ್ಲಿಯೂ ಗಂಭೀರ ಗಾಯಗಳು ಸಂಭವಿಸಿಲ್ಲ. ಅದೇನೇ ಇದ್ದರೂ, ಕೆಲವು ಪೋಷಕರು ಈ ಘೋರ ಆಚರಣೆಗಳನ್ನು ಸಂಪ್ರದಾಯದ ಅತಿರೇಕ ಎಂದು ಭಾವಿಸಿದ್ದಾರೆ. ಈ ಉನ್ಮಾದದ ಅತ್ಯುಚ್ಛ್ರಾಯ ಕಾಲದಲ್ಲಿ, ಕೆಲವು ಆಸ್ಪತ್ರೆಗಳು ಹ್ಯಾಲೋವೀನ್‌ಗೆ ಬಲವಂತವಾಗಿ ಸೆಳೆಯಲ್ಪಟ್ಟ ಮಕ್ಕಳಲ್ಲಿ ಯಾವುದಾದರೂ ಬದಲಾವಣೆಯನ್ನು ಕಂಡುಕೊಳ್ಳುವ ಸಲುವಾಗಿ ಉಚಿತ ಎಕ್ಸ್‌ರೇ ಮಾಡುವುದಾಗಿ ಕರೆ ನೀಡಿದವು. ವಾಸ್ತವವಾಗಿ, ಕೆಲವೇ ಕೆಲವು ಕ್ಯಾಂಡಿಗಳಿಗೆ ವಿಷಲೇಪನವಾಗಿದ್ದ ಸಂದರ್ಭಗಳನ್ನು ನೋಡಿದಾಗ ಅವುಗಳಲ್ಲಿ ಕೆಲವರಲ್ಲಿ ಪೋಷಕರೇ ತಮ್ಮ ಸ್ವಂತ ಮಕ್ಕಳ ಕ್ಯಾಂಡಿಗೆ ವಿಷ ಸೇರಿಸಿದ್ದರು, ಮತ್ತು ಕೆಲವುಗಳಲ್ಲಿ ಗಮನ ಸೆಳೆಯುವುದಕ್ಕಾಗಿ ತಮ್ಮ ಸ್ವಂತ ಕ್ಯಾಂಡಿಯಲ್ಲಿ (ಮತ್ತು ಬೇರೆ ಮಕ್ಕಳ ಕ್ಯಾಂಡಿಯಲ್ಲಿ) ಮಕ್ಕಳೇ ಸೂಜಿಗಳನ್ನು ಇರಿಸಿಕೊಂಡಿದ್ದರು.
ಆಧುನಿಕ-ದಿನದಲ್ಲಿಯೂ ಸಹಾ ಐರ್ಲೆಂಡ್‌ನಲ್ಲಿ ಪ್ರಚಲಿತದಲ್ಲಿರುವ ಒಂದು ಪದ್ಧತಿಯೆಂದರೆ ಪ್ರೂಟ್‌ಕೇಕಿನಂತಿರುವ ಬಾರ್ಮ್‌ಬ್ರ್ಯಾಕ್ ಅನ್ನು ಬೇಯಿಸುವುದು (ಅಥವಾ ಹೆಚ್ಚಾಗಿ ಕೊಳ್ಳುವುದು) ಮತ್ತು ಬೇಯಿಸುವು ಮೊದಲು ಅದರಲ್ಲಿ ಒಂದು ಉಂಗುರ, ಕಾಯಿನ್ ಅಥವಾ ಬೇರೆ ಯಾವುದಾದರೂ ವಸ್ತುವನ್ನು ಸೇರಿಸಿಡುವುದು. ಅದರಲ್ಲಿ ಯಾರಿಗೆ ಉಂಗುರ ಸಿಗುತ್ತದೆಯೋ ಅವರಿಗೆ ಬರುವ ವರ್ಷದಲ್ಲಿ ನಿಜವಾದ ಪ್ರೀತಿ ದೊರೆಯುತ್ತದೆ ಎಂದು ಹೇಳಲಾಗುತ್ತದೆ. ಇದು ಎಪಿಫ್ಯಾನಿ ಹಬ್ಬದ ಕಿಂಗ್ ಕೇಕ್ ಪದ್ಧತಿಯ ರೀತಿಯಲ್ಲಿದೆ.
ಈ ಹಬ್ಬಕ್ಕೆ ಸಂಬಂಧಿಸಿದ ಆಹಾರಗಳ ಪಟ್ಟಿ:
ವಿಶ್ವದಾದ್ಯಂತ
ಜಗತ್ತಿನ ಎಲ್ಲ ದೇಶದವರೂ, ಧರ್ಮದವರೂ ಹ್ಯಾಲೋವಿನ್ ಆಚರಿಸುವುದಿಲ್ಲ ಮತ್ತು ಆಚರಿಸುವವರಲ್ಲಿ ಸಂಪ್ರದಾಯ ಹಾಗೂ ಆಚರಣೆಯ ಮಹತ್ವದಲ್ಲಿ ಪ್ರಧಾನ ಬದಲಾವಣೆಗಳಿರಬಹುದು. ಈ ಬಿಡುವಿನ ದಿನವನ್ನು ಬೇರೆ ರಾಷ್ಟ್ರಗಳಲ್ಲಿ ಹೇಗೆ ಆಚರಿಸಬಹುದು ಎಂಬುದರ ಮೇಲೆ ಸಂಯುಕ್ತ ಸಂಸ್ತಾನದ ಆಚರಣೆಯು ಪ್ರಭಾವ ಬೀರಿದೆ. ಈ ವ್ಯಾಪಕವಾದ ಅಮೇರಿಕದ ಪ್ರಭಾವ, ಪ್ರಮುಖವಾಗಿ ಲಾಂಛನ(ಚಿತ್ರಾತ್ಮಕ ಸಂಕೇತ) ಮತ್ತು ವ್ಯಾಪಾರೀ ಘಟಕಗಳಲ್ಲಿ ಜಪಾನೀಸ್ ಬಿಸ್ಕೀಟ್ ಅಸೋಸಿಯೇಶನ್ ಅವರ ನೆರವಿನಿಂದ ಉತ್ತರ ಅಮೇರಿಕಾ, ಯುರೋಪಿನಿಂದ ಜಪಾನ್ ಹಾಗೂ ದೂರದ ಪೂರ್ವ ದೇಶಗಳವರೆಗೂ ವಿಸ್ತಾರಗೊಂಡಿದೆ.
ಕ್ರೈಸ್ತ ಧರ್ಮ
ಹ್ಯಾಲೊವೀನ್ ಬಗ್ಗೆ ಕ್ರೈಸ್ತರ ಧೋರಣೆ ವಿಭಿನ್ನವಾಗಿವೆ. ಆಂಗ್ಲಿಕನ್ ಚರ್ಚ್‌ಗಳಲ್ಲಿ ಕೆಲವು ಡಯಾಸೀಸ್‌ಗಳು ಆಲ್ ಸೇಂಟ್ಸ್ ಡೇ ಯ ಕ್ರಿಶ್ಚಿಯನ್ ಪದ್ಧತಿಗಳ ಮೇಲೆ ಮಹತ್ವ ನೀಡಿವೆ, ಆದರೆ ಕೆಲವು ಪ್ರೊಟಸ್ಟೆಂಟರು ಈ ರಜಾದಿನವನ್ನು ಸುಧಾರಣಾ ದಿನವಾಗಿ ಆಚರಿಸುತ್ತವೆ.
ಕೆಲವು ಕ್ರೈಸ್ತರು ಹ್ಯಾಲೊವಿನ್ ನನ್ನು ಋಣಾತ್ಮಕವಾಗಿ ಪರಿಗಣಿಸುವುದಿಲ್ಲ, ಬದಲಿಗೆ ಶುದ್ಧ ಜಾತ್ಯಾತೀತ "ಕಲ್ಪನೆಯ ದೆವ್ವ" ಮತ್ತು ಕ್ಯಾಂಡಿಯ ಭಾಗವಾಗಿ ಆಚರಿಸಲು ಕೊಟ್ಟ ಬಿಡುವೆಂದು ಕಾಣುತ್ತಾರೆ. ಉತ್ತರ ಅಮೆರಿಕಾದ ಉದ್ದಕ್ಕೂ ಮತ್ತು ಐರ್ಯ್ಲ್ಯಾಂಡ್‌ನ ರೋಮನ್ ಕ್ಯಾಥೋಲಿಕ್ ಸ್ಥಳೀಯ ಶಾಲೆಗಳಲ್ಲಿ ಹ್ಯಾಲೋವಿನ್ ಆಚರಣೆಯು ಸಾಮಾನ್ಯವಾದದ್ದು. ವಾಸ್ತವವಾಗಿ, ರೋಮನ್ ಕ್ಯಾಥೋಲಿಕ್ ಚರ್ಚ್ ಹ್ಯಾಲೋವೀನ್ ಕ್ರಿಶ್ಚಿಯನ್ನರ ಬಾಂಧವ್ಯ ಬೆಸೆಯುವುದೆಂದು ತಿಳಿಯುತ್ತಾರೆ. ವ್ಯಾಟಿಕನ್-ನಿಯಮಿಸಿದ ರೋಮ್‌ನಲ್ಲಿ ಮಾಂತ್ರಿಕನಾದ ಫಾದರ್ ಗ್ಯಾಬ್ರಿಯೆಲ್ ಅಮೋರ್ಥ್ ಹೇಳಿದ್ದಾರೆ, "ಇಂಗ್ಲೆಂಡ್ ಮತ್ತು ಅಮೇರಿಕಾದ ಮಕ್ಕಳು ಈ ದಿನದಲ್ಲಿ ಮಂತ್ರವಾದಿಗಳಂತೆ ಮತ್ತು ದೆವ್ವಗಳಂತೆ ಉಡುಗೆ ತೊಡಲು ಬಯಸಿದರೆ ಯಾವುದೇ ತೊಂದರೆಯಿಲ್ಲ. ಕೇವಲ ಆಟವಾಗಿದ್ದಲ್ಲಿ ಅದರಿಂದ ಯಾವುದೇ ತೊಂದರೆಗಳಿಲ್ಲ."{0/
ಹೆಚ್ಚಿನ ಕ್ರಿಶ್ಚಿಯನ್ನರ ಪ್ರಕಾರ, ಈ ಪದ್ಧತಿಯ ಹುಟ್ಟು ಅಥವಾ ರೂಢಿಯ ಹಿಂದೆ ಯಾವುದೇ ಪೈಶಾಚಿಕತೆಯಿಲ್ಲ ಮತ್ತು ಇದರಿಂದ ಮಕ್ಕಳ ಪಾರಮಾರ್ಥಿಕ ಜೀವನಕ್ಕೆ ಯಾವುದೇ ಧಕ್ಕೆಯೂ ಉಂಟಾಗುವುದಿಲ್ಲ: ಅವರಿಗೆ ಸಾವು ಮತ್ತು ನಶ್ವರತೆಯ ಕುರಿತು ಬೋಧಿಸುವುದು ಹಾಗೂ ಸೆಲ್ಟಿಕ್ ಪುರಾತನರ ಜೀವನದ ರೀತಿಯನ್ನು ಅರ್ಥ ಮಾಡಿಸುವುದು ಅವರಿಗೆ ಜೀವನದ ಅತ್ಯಂತ ಮೌಲ್ಯವುಳ್ಳ ಪಾಠವಾಗುತ್ತದೆ ಮತ್ತು ಇದು ಅವರ ಪ್ಯಾರಿಸ್ ಪರಂಪರೆಯ ಭಾಗವೂ ಆಗಿಬಿಡುತ್ತದೆ. ಆದರೆ ಕೆಲವು ಕ್ರಿಶ್ಚಿಯನ್ನರು ಈ ಹಬ್ಬದ ಕುರಿತು ಆತಂಕ ವ್ಯಕ್ತಪಡಿಸುತ್ತಾರೆ, ಮತ್ತು ಈ ರಜಾದಿನವನ್ನು "ಮಾಂತ್ರಿಕ"ವಾದುದನ್ನು, ಯಾವುದನ್ನು ಅವರು ಪಾಪಕರವಾದುದು ಎಂದುಕೊಳ್ಳುತ್ತಾರೆ ಅದನ್ನು, ಸಾಮಾನ್ಯೀಕರಣಗೊಳಿಸುತ್ತದೆ (ಮತ್ತು ಸಂಭ್ರಮಾಚರಣೆ ಮಾಡುತ್ತದೆ) ಎಂದು ನಂಬುತ್ತಾರೆ. ಕೆಲವು ಮೂಲಭೂತವಾದಿಗಳ ಪ್ರಕಾರ, ಇತ್ತೀಚಿನ ವರ್ಷಗಳಲ್ಲಿ ನರಕದ ಮನೆಗಳ ಅಥವಾ ಈ ಥೀಮ್ ಇರುವ ಕಿರುಹೊತ್ತಿಗೆಗಳನ್ನು (ಉದಾಹರಣೆಗೆ ಜಾಕ್ ಟಿ ಚಿಕ್) ಪ್ರಕಟಿಸುವುದು ಇವೆಲ್ಲ ಧರ್ಮಪ್ರಚಾರಕ್ಕೆ ಈ ಹ್ಯಾಲೋವೀನ್ ಹಬ್ಬದ ಸಂದರ್ಭವನ್ನು ಬಳಸಿಕೊಳ್ಳುವ ಪ್ರಯತ್ನವಾಗಿದೆ.
ಇನ್ನೂ ಕೆಲವರು ಹ್ಯಾಲೋವೀನ್ ಯಾವ ರೀತಿಯಲ್ಲಿಯೂ ಕ್ರಿಶ್ಚಿಯನ್ ನಂಬಿಕೆ ಗೆ ಹೊಂದುವುದಿಲ್ಲ ಏಕೆಂದರೆ, ಅದರ ಮೂಲವೇ ಧರ್ಮಬಾಹಿರವಾದ "ಸತ್ತವರ ಹಬ್ಬವಾಗಿದೆ" ಎಂದು ಹೇಳುತ್ತಾರೆ. ಇನ್ನೂ ಇತ್ತೀಚಿನ ವರ್ಷಗಳಲ್ಲಿ ಬೋಸ್ಟನ್‌ನ ರೋಮನ್ ಕ್ಯಾಥೋಲಿಕ್ ಆರ್ಕಿಡಯಾಸಿಸ್ ಈ ರಜಾದಿನಕ್ಕಾಗಿ ಒಂದು "ಸೇಂಟ್ ಫೆಸ್ಟ್" ಅನ್ನು ರೂಪಿಸಿದೆ. ಅನೇಕ ವರ್ತಮಾನದ ಪ್ರೊಟಸ್ಟೆಂಟ್ ಚರ್ಚ್‌ಗಳು ಈ ಹ್ಯಾಲೋವೀನ್ ಹಬ್ಬವನ್ನು ಮಕ್ಕಳ ವಿನೋದದ ಕಾರ್ಯಕ್ರಮವಾಗಿ ನೋಡುತ್ತವೆ ಮತ್ತು ತಮ್ಮ ಚರ್ಚುಗಳಲ್ಲಿಯೇ ಈ ಕಾರ್ಯಕ್ರಮಗಳನ್ನು ಹಮ್ಮಿಕೊಂಡು ಅಲ್ಲಿ ಮಕ್ಕಳು ಮತ್ತು ಅವರ ಪಾಲಕರು ಉಡುಗೆ ತೊಟ್ಟು ಆಟವಾಡಲು ಬಿಡುತ್ತಾರೆ, ಕ್ಯಾಂಡಿಗಳನ್ನು ಹಂಚುತ್ತಾರೆ. ಜೆಹೋವಾಸ್ ವಿಟ್ನೆಸಸ್ ಈ ಹ್ಯಾಲೋವೀನ್ ಹಬ್ಬವನ್ನು ಆಚರಿಸುವುದಿಲ್ಲ, ಏಕೆಂದರೆ ಅವರು ಧರ್ಮಬಾಹೀರವಾದ ರಜಾದಿನದಿಂದ ಹುಟ್ಟಿದ ಯಾವುದೇ ಆಚರಣೆಯನ್ನೂ ನಿಜವಾದ ಕ್ರಿಶ್ಚಿಯನ್ನರು ಆಚರಿಸಬಾರದು ಎಂದು ಅವರು ನಂಬುತ್ತಾರೆ.
ಇಸ್ಲಾಂ
ಇಸ್ಲಾಂ ಧರ್ಮದಲ್ಲಿ ಹ್ಯಾಲೋವೀನ್ ಅನ್ನು ಧರ್ಮಬಾಹಿರ ರಜಾದಿನವೆಂದು ನೋಡಲಾಗುತ್ತದೆ. ಯಾವುದೇ ಸಂಘ ಸಂಸ್ಥೆಯ ಜೊತೆ ಹ್ಯಾಲೋವೀನ್‌ ಆಚರಿಸುವುದನ್ನು ನಿಷೇಧಿಸಲಾಗಿದೆ.
ಯೂಹೂದಿ ಧರ್ಮ
ಹ್ಯಾಲೋವೀನ್‌ನ್ನು ಹ್ಯಾಲೋವೀನ್‌ ಅನ್ನು ಅಧರ್ಮೀಯರ ಹಬ್ಬವೆಂದು ನೋಡಲಾಗುತ್ತದೆ. ಆದ್ದರಿಂದ ಇದನ್ನು ಯಹೂದಿ ಧರ್ಮದಲ್ಲಿಯೂ ಆಚರಿಸುವುದಿಲ್ಲ.
ಬಾಹ್ಯ ಕೊಂಡಿಗಳು
ವರ್ಗ:ಹ್ಯಾಲೋವೀನ್‌ ವರ್ಗ:ಹ್ಯಾಲೋವೀನ್‌ ಸಂದರ್ಭಗಳು ವರ್ಗ:ಕ್ರಿಶ್ಚಿಯನ್ ಹಬ್ಬಗಳು ಮತ್ತು ಪವಿತ್ರ ದಿನಗಳು ವರ್ಗ:ಅಕ್ಟೋಬರ್ ಆಚರಣೆಗಳು ವರ್ಗ:ಆಧುನಿಕ ವಿಗ್ರಹರಾಧಕರ ರಜಾದಿನಗಳು ವರ್ಗ:ಐರಿಷ್ ಸಂಸ್ಕೃತಿ ವರ್ಗ:ಐರಿಷ್ ಜಾನಪದ ವರ್ಗ:ಸ್ಕಾಟಿಷ್ ಸಂಸ್ಕೃತಿ ವರ್ಗ:ಸ್ಕಾಟಿಷ್ ಜಾನಪದ
ಹಳ್ಳಿಯ ಸುರಾಸುರರು (ಚಲನಚಿತ್ರ)
ವರ್ಗ:ವರ್ಷ-೧೯೯೦ ಕನ್ನಡಚಿತ್ರಗಳು ಹಳ್ಳಿಯ ಸುರಾಸುರರು, ತಿಪಟೂರು ರಘು ನಿರ್ದೇಶನ ಮತ್ತು ಪಿ.ನಾಗರತ್ನ ಪ್ರಸಾದ್ ನಿರ್ಮಾಪಣ ಮಾಡಿರುವ ೧೯೯೦ರ ಕನ್ನಡ ಚಲನಚ್ರಿತ್ರ. ಈ ಚಿತ್ರಕ್ಕೆ ಎಂ.ರಂಗರಾವ್ ಸಂಗೀತ ನಿರ್ದೇಶನ ಮಾಡಿದ್ದಾರೆ. ಶಂಕರನಾಗ್, ಸುಧಾರಾಣಿ ಮತ್ತು ಭವ್ಯ ಮುಖ್ಯ ಪಾತ್ರಗಳಲ್ಲಿ ನಟಿಸಿದ್ದಾರೆ.
ಕರ್ನಾಟಕ ಲೋಕಸಭಾ ಚುನಾವಣೆ, ೧೯೭೧
ಕೊಂಡಿಗಳು
ವರ್ಗ:ಚುನಾವಣೆ ವರ್ಗ:ಕರ್ನಾಟಕ ಲೋಕಸಭಾ ಚುನಾವಣೆ
ತಮಿಳು
ದ್ರಾವಿಡ ಭಾಷೆಗಳಲ್ಲಿ ಬಹಳ ಪ್ರಾಚೀನ ಮತ್ತು ಶ್ರೀಮಂತ ಭಾಷೆ ತಮಿಳು. ತಮಿಳು ಭಾಷೆಯಲ್ಲಿ ದೊರೆತಿರುವ ಕೃತಿಗಳಲ್ಲಿ ಮೊತ್ತಮೊದಲನೆಯದು ತೊಲ್ಕಾಪ್ಪಿಯಂ. ಇದು ಒಂದು ಪ್ರಾಚೀನ ಲಕ್ಷಣ ಗ್ರಂಥ. ಇದರ ಕಾಲ ಕ್ರಿ.ಪೂ. ೩ನೇ ಶತಮಾನ. ಪಂಚದ್ರಾವಿಡ ಭಾಷೆಗಳಾದ ತಮಿಳು, ಕನ್ನಡ ತೆಲುಗು, ಮಲಯಾಳಂ ಮತ್ತು ತುಳುಗಳಲ್ಲಿ ತಮಿಳು ಭಾಷೆಯು ತೀರ ಹಳೆಯದಾದರೆ ನಂತರ ಉಳಿದ ನಾಲ್ಕು ಭಾಷೆಗಳು ಬರುತ್ತವೆ. ಈ ಎಲ್ಲ ಭಾಷೆಗಳಲ್ಲೂ ಬರವಣಿಗೆ ಎಡದಿಂದ ಬಲಕ್ಕೆ ಸಾಗುತ್ತದೆ. ತಮಿಳಿಗೆ ತನ್ನದೇ ಆದ ಲಿಪಿ ಬಳಕೆಯಲ್ಲಿದೆ. ತಮಿಳು ಪ್ರಮುಖವಾಗಿ ಭಾರತ ಹಾಗು ಶ್ರೀಲಂಕಾದಲ್ಲಿ ಮಾತನಾಡಲ್ಪಡುವ, ದ್ರಾವಿಡ ಭಾಷಾಕುಟುಂಬಕ್ಕೆ ಸೇರಿದ ಒಂದು ಭಾಷೆ.
ಇತಿವೃತ್ತ
ತಮಿಳು ಸಿಂಗಾಪುರ, ಶ್ರೀಲಂಕಾ, ಮಲೇಶಿಯ ದೇಶಗಳಲ್ಲಿ ಹಾಗೂ ಭಾರತದ ತಮಿಳುನಾಡು ರಾಜ್ಯದಲ್ಲಿ ಮತ್ತು ಪುದುಚೇರಿ ಕೇಂದ್ರಾಡಳಿತ ಪ್ರದೇಶದಲ್ಲಿ ಅಧಿಕೃತ ಭಾಷೆಯ ಸ್ಥಾನಮಾನವನ್ನು ಪಡೆದಿದೆ. ಈ ಭಾಷೆಯು ಭಾರತದ ಕೇಂದ್ರ ಸರ್ಕಾರದಿಂದ ಶಾಸ್ತ್ರೀಯ ಭಾಷೆ ಎಂದು ಮಾನ್ಯತೆ ಪಡೆದಿದೆ. ಪಂಚದ್ರಾವಿಡ ಭಾಷೆಗಳಲ್ಲಿ ತುಳು – ತಮಿಳು ಭಾಷೆಗಳ ನಡುವೆ ನಿಕಟ ಸಂಬಂಧವಿದೆ. ಶತಶತಮಾನಗಳಿಂದ ಬೆಳೆದು ಬಂದ ಸಂಬಂಧವಿದು ಎಂದು ಹೇಳಬಹುದು. ತುಳು – ತಮಿಳು ಭಾಷೆಗಳಲ್ಲಿ ಅನೇಕ ಸಮಾನ ಪದಗಳು (ಪಾಂಬು, ಕಲ್ಲ್, ಮಣ್ಣ್, ಎಲಿ, ನಾಯಿ, ಕೈ, ಜಲ್ಲಿ ಇತ್ಯಾದಿ) ಬಳಕೆಯಲ್ಲಿದ್ದು ಈ ಎರಡು ಭಾಷೆಗಳ ನಡುವೆ ಉತ್ತಮ ಸಂಬಂಧ ಬೆಳೆದುಬರುವಲ್ಲಿ ಸಹಕಾರಿಯಾಗಿವೆ.
ಉಲ್ಲೇಖಗಳು
ವರ್ಗ:ಭಾಷೆಗಳು ವರ್ಗ:ಭಾರತೀಯ ಭಾಷೆಗಳು ವರ್ಗ:ಶಾಸ್ತ್ರೀಯ ಭಾಷೆಗಳು ವರ್ಗ:ದ್ರಾವಿಡ ಭಾಷೆಗಳು
ಮಹಾವತಾರ ಬಾಬಾಜಿ
ಮಹಾವತಾರ್ ಬಾಬಾಜಿಯವರ ಕುರಿತು ಯಾವುದೇ ಐತಿಹಾಸಿಕ ಉಲ್ಲೇಖಗಳು ಲಬ್ಯವಿಲ್ಲ, ಆದರೆ ಪರಮಹಂಸ ಯೋಗಾನಂದರ ಆತ್ಮಕಥೆಯಲ್ಲಿ ಇವರ ಕುರಿತಾಗಿ ಹೇಳಿರುವಂತಹ ವಿಷಯಗಳೇ ಇವರ ಇರುವಿಕೆಗೆ ದಾಖಲೆಗಳು. ಇವರ ಪ್ರಕಾರ ಬಾಬಾಜಿಯವರು ಒಬ್ಬ ಅವತಾರ ಪುರುಷನಾಗಿದ್ದು ಸಹಸ್ರಾರು ವರ್ಷಗಳಿಂದ ಜೀವಂತವಾಗಿದ್ದಾರೆ. ಇವರು ಕೇವಲ ಕೆಲವರಿಗೆ ಮಾತ್ರ ಕಾಣಿಸಿಕೊಳ್ಳುತ್ತಾರೆ. 1861 ರಲ್ಲಿ ಇವರು ಲಾಹಿರಿ ಮಹಾಶಯರಿಗೆ ಕ್ರಿಯಾಯೋಗ ಧ್ಯಾನ ಪದ್ದತಿಯನ್ನು ಕಲಿಸಿಕೊಟ್ಟರು.
ಪರಾಮರ್ಶನ ಸಂಪರ್ಕಗಳು
ವರ್ಗ:ಆಧ್ಯಾತ್ಮ
ನಿಂಬಾಳ ರೈಲು ನಿಲ್ದಾಣ
ನಿಂಬಾಳ ರೈಲು ನಿಲ್ದಾಣ ಗ್ರಾಮವು ಕರ್ನಾಟಕ ರಾಜ್ಯದ ಬಿಜಾಪುರ ಜಿಲ್ಲೆಯ ಇಂಡಿ ತಾಲ್ಲೂಕಿನಲ್ಲಿದೆ.
ದೇವಾಲಯಗಳು
ಶ್ರೀ ಮಹಾಲಕ್ಷ್ಮಿ ದೇವಸ್ಥಾನ,  ಶ್ರೀ ದುರ್ಗಾದೇವಿ ದೇವಲಯ,  ಶ್ರೀ ಮಲ್ಲಿಕಾರ್ಜುನ ದೇವಾಲಯ,  ಶ್ರೀ ಬಸವೇಶ್ವರ ದೇವಾಲಯ ಹಾಗೂ  ಶ್ರೀ ಹಣಮಂತ ದೇವಾಲಯಗಳನ್ನು  ನಿರ್ಮಿಸಿದ್ದಾರೆ.
ಮಸೀದಿಗಳು
ಮುಸ್ಲಿಂ ಸಮುದಾಯದ ದರ್ಗಾ ಹಾಗೂ ಮಸೀದಿ ಇದೆ.
ನೀರಾವರಿ
ಗ್ರಾಮದ ಪ್ರತಿಶತ  ೯೦  ಭಾಗ ಭೂಮಿ ಕಾಲುವೆ, ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು  ಪ್ರಮುಖವಾಗಿ ಕಬ್ಬು, ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ (ಈರುಳ್ಳಿ), ನಿಂಬೆಹಣ್ಣು , ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ(ಕಡಲೆಕಾಯಿ), ಸೂರ್ಯಕಾಂತಿ , ದ್ರಾಕ್ಷಿ , ದಾಳಿಂಬೆ, ಗೋಧಿ  ಹಾಗೂ  ಇತರೆ ಬೆಳೆಗಳನ್ನು  ಬೆಳೆಯುತ್ತಾರೆ.
ಹಬ್ಬಗಳು
ಪ್ರತಿವರ್ಷ ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ, ಉರಸು ಹಾಗೂ  ಮೊಹರಮ್  ಹಬ್ಬಗಳನ್ನು ಆಚರಿಸುತ್ತಾರೆ.
ಶಿಕ್ಷಣ
ಗ್ರಾಮದಲ್ಲಿ ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆ ಇದೆ.
ಉಲ್ಲೇಖಗಳು
ವರ್ಗ:ಬಿಜಾಪುರ ಜಿಲ್ಲೆ
ಕೊಟಕ್ ಮಹೀಂದ್ರಾ ಬ್ಯಾಂಕ್
ಕೋಟಕ್ ಮಹೀಂದ್ರಾ ಬ್ಯಾಂಕ್ ಭಾರತೀಯ ಖಾಸಗಿ ವಲಯದ ಬ್ಯಾಂಕ್ ಆಗಿದೆ. ಇದರ ಪ್ರಧಾನ ಕಚೇರಿ ಮುಂಬೈನ ಮಹಾರಾಷ್ಟ್ರದಲ್ಲಿದೆ. ಇದು ವೈಯಕ್ತಿಕ ಹಣಕಾಸು, ಹೂಡಿಕೆ ಬ್ಯಾಂಕಿಂಗ್, ಜೀವ ವಿಮೆ, ಮತ್ತು ಸಂಪತ್ತು ನಿರ್ವಹಣೆ ಕ್ಷೇತ್ರಗಳಲ್ಲಿ ಕಾರ್ಪೊರೇಟ್ ಮತ್ತು ಚಿಲ್ಲರೆ ಗ್ರಾಹಕರಿಗೆ ಬ್ಯಾಂಕಿಂಗ್ ಉತ್ಪನ್ನಗಳು ಮತ್ತು ಹಣಕಾಸು ಸೇವೆಗಳನ್ನು ಒದಗಿಸುತ್ತದೆ. ಏಪ್ರಿಲ್ ೨೦೧೯ ರ ಹೊತ್ತಿಗೆ, ಇದು ೧೬೦೦ ಶಾಖೆಗಳು ಮತ್ತು ೨೫೧೯ ಎಟಿಎಂಗಳನ್ನು ಹೊಂದಿರುವ ಮಾರುಕಟ್ಟೆಯಾಗಿದ್ದು, ಬಂಡವಾಳೀಕರಣದ ಮೂಲಕ ಭಾರತದ ಎರಡನೇ ಅತಿದೊಡ್ಡ ಖಾಸಗಿ ಖಾಸಗಿ ಬ್ಯಾಂಕ್ ಆಗಿದೆ.
ಇತಿಹಾಸ
೧೯೮೫ ರಲ್ಲಿ ಉದಯ್ ಕೊಟಕ್ ರವರು ಈ ಸಂಸ್ಥೆಯನ್ನು ಆರಂಭಿಸಿದರು. ನಂತರದಲ್ಲಿ ಸಂಸ್ಥೆಯು ಭಾರತೀಯ ಹಣಕಾಸು ಸೇವೆಗಳ ಸಂಘಟನೆಯಾಯಿತು. ಫೆಬ್ರವರಿ ೨೦೦೩ ರಲ್ಲಿ, ಕೊಟಕ್ ಮಹೀಂದ್ರಾ ಫೈನಾನ್ಸ್ ಲಿಮಿಟೆಡ್ (ಕೆಎಂಎಫ್‌ಎಲ್) ರಿಸರ್ವ್ ಬ್ಯಾಂಕ್ ಆಫ್ ಇಂಡಿಯಾದಿಂದ (ಆರ್‌ಬಿಐ) ಬ್ಯಾಂಕಿಂಗ್ ಪರವಾನಗಿ ಪಡೆಯಿತು. ಇದರೊಂದಿಗೆ, ಕೊಟಕ್ ಮಹೀಂದ್ರಾ ಬ್ಯಾಂಕ್ ಲಿಮಿಟೆಡ್ (ಕೆಎಂಎಫ್ಎ)ಲ್ ಭಾರತದ ಮೊದಲ ಬ್ಯಾಂಕೇತರ ಹಣಕಾಸು ಕಂಪನಿಯಾಗಿ ಬ್ಯಾಂಕ್ ಆಗಿ ಪರಿವರ್ತನೆಗೊಂಡಿತು.
ಆಂಟಿಮೊನಿ
ಆಂಟಿಮೊನಿ ಅಥವಾ ಸ್ಟಿಬಿಯಮ್ ಒಂದು ಮೂಲಧಾತು ಲೋಹ. ಇದು ಎಸ್.ಬಿ ಚಿಹ್ನೆಯಿಂದ ಗುರುತಿಸಲ್ಪಟ್ಟಿದೆ ಹಾಗೂ ಇದರ ಪರಮಾಣು ಸಂಖ್ಯೆ ೫೧. ಇದು ಒಂದು ಹೊಳಪಿನ ಬೂದು ಲೋಹಾಭ, ಇದು ಪ್ರಕೃತಿಯಲ್ಲಿ ಮುಖ್ಯವಾಗಿ ಸಲ್ಫೈಡ್ ಖನಿಜ ಸ್ಟಿಬ್'ನೈಟ್ ಆಗಿ (stibnite) ಕಂಡುಬರುತ್ತದೆ. ಕೆಲ ಕಾಲ, ಚೀನಾ ದೇಶವು ಆಂಟಿಮನಿ ಮತ್ತು ಅದರ ಸಂಯುಕ್ತಗಳನ್ನು ಉತ್ಪಾದಿಸುವ ಅತ್ಯಂತ ದೊಡ್ಡ ಉತ್ಪಾದಕವಾಗಿದೆ.
ಇದು ಪ್ರಾಚೀನ ಕಾಲದಿಂದಲೂ ಪ್ರಪಂಚದ ವಿವಿಧ ದೇಶಗಳಲ್ಲಿ ಉಪಯೋಗದಲ್ಲಿದ್ದರ ಬಗ್ಗೆ ಹಲವಾರು ಉಲ್ಲೇಖಗಳಿವೆ.ಇದು ಬಹುತೇಕ ಗಂಧಕದೊಂದಿಗೆ ಬೆರೆತ ರೂಪದಲ್ಲಿ ಭೂಮಿಯಲ್ಲಿ ಸಾಕಷ್ಟು ಪ್ರಮಾಣದಲ್ಲಿ ದೊರೆಯುತ್ತದೆ. ವಿದ್ಯುತ್ ತಂತಿಗಳ ತಯಾರಿಕೆಯಲ್ಲಿ, ಬ್ಯಾಟರಿಗಳ ತಯಾರಿಕೆಯಲ್ಲಿ ಬಳಕೆಯಾಗುತ್ತದೆ. ಕೆಲವು ಔಷಧಗಳ ತಯಾರಿಕೆಯಲ್ಲಿಯೂ ಉಪಯೋಗದಲ್ಲಿದೆ. ಸಂಸ್ಕರಣಾ ಆಂಟಿಮನಿ ಕೈಗಾರಿಕಾ ವಿಧಾನಗಳು - ಸುಡುವುದು ಮತ್ತು ಇಂಗಾಲದ ಕಡಿತ ಅಥವಾ ಕಬ್ಬಿಣದ ಸ್ಟಿಬ್'ನೈಟ್ ನೇರ ಕಡಿತ.
ಉನ್ನತ ನಿರ್ಮಾಪಕರು ಮತ್ತು ನಿರ್ಮಾಣ ಸಂಪುಟಗಳಲ್ಲಿ
ವರ್ಗ:ಮೂಲಧಾತುಗಳು ವರ್ಗ:ಲೋಹಗಳು
ಕೊಟಕ್ ಮಹೀಂದ್ರಾ ಬ್ಯಾಂಕ್
ಐಎನ್‌ಜಿ ವೈಶ್ಯ ಬ್ಯಾಂಕ್‌ನ ಸ್ವಾಧೀನ
೨೦೧೫ ರಲ್ಲಿ ಕೋಟಕ್ ಬ್ಯಾಂಕ್ ₹೧೫೦ ಬಿಲಿಯನ್  ಮೌಲ್ಯದ ಐಎನ್ಜಿ ವೈಶ್ಯ ಬ್ಯಾಂಕ್ವ್ಯವಹಾರದ ವಿಲೀನದೊಂದಿಗೆ ಐಎನ್ಜಿ ವೈಶ್ಯ ಬ್ಯಾಂಕ್ ನ ಸ್ವಾಧೀನಪಡಿಸಿಕೊಂಡಿತು. ಸರಾಸರಿ ಒಟ್ಟು ಉದ್ಯೋಗವು ಸುಮಾರು ೪೦,೦೦೦ಕ್ಕೆ ಏರುವುದರ ಜೊತೆಗೆ ಶಾಖೆಗಳ ಸಂಖ್ಯೆ ೧,೨೬೧ ಕ್ಕೆ ತಲುಪಿತು. ವಿಲೀನದ ನಂತರ, ಐಎನ್‌ಜಿ ವೈಶ್ಯ ಬ್ಯಾಂಕ್ ಅನ್ನು ನಿಯಂತ್ರಿಸುವ ಐಎನ್‌ಜಿ ಗ್ರೂಪ್, ಕೊಟಕ್ ಮಹೀಂದ್ರಾ ಬ್ಯಾಂಕಿನಲ್ಲಿ ೭% ಪಾಲನ್ನು ಹೊಂದಿದೆ.
ಬಾಹ್ಯ ಲಿಂಕ್‌ಗಳು
ಅಧಿಕೃತ ವೆಬ್ ಸೈಟ್
ವರ್ಗ:ಬ್ಯಾಂಕುಗಳು ವರ್ಗ:ಭಾರತೀಯ ಬ್ಯಾಂಕುಗಳು
ಅಮೇರಿಶಿಯಮ್
ಅಮೇರಿಶಿಯಮ್ ಒಂದು ಕೃತಕವಾಗಿ ಸೃಷ್ಟಿಸಲ್ಪಟ್ಟ ಲೋಹ.ಸಂಕೇತ Am. ಪರಮಾಣು ಸಂಖ್ಯೆ 95. ಇದು ಒಂದು ವಿಕಿರಣಶೀಲಮೂಲವಸ್ತು.
ಸೃಜನೆ
ಅಮೆರಿಷಿಯಂ ಯುರೇನಿಯಂ ಅನಂತರದ, ಒಂದು ಮಾನವಸೃಷ್ಟಿತ ವಿಕಿರಣಶೀಲ ಮೂಲವಸ್ತು. ಇದನ್ನು ೧೯೪೪ರಲ್ಲಿ ಅಮೆರಿಕದ ವಿಜ್ಞಾನಿಗಳು ಪ್ಲುಟೋನಿಯಮ್ ಪರಮಾಣುಗಳನ್ನು ನ್ಯೂಟ್ರಾನ್ ಗಳಿಂದ ತಾಡಿಸಿ ಸೃಷ್ಟಿಸಿದರು. ಪ್ರಕೃತಿಯಲ್ಲಿ ಇದು ದೊರೆಯುವುದಿಲ್ಲ.(1845)ರಲ್ಲಿ ಆರ್.ಎ.ಜೇಮ್ಸ್, ಎಲ್.ಓ. ಮಾರ್ಗನ್ ಮತ್ತು ಜಿ.ಟಿ.ಸಿ. ಬೋರ್‍ರವರು ಈ ಮೂಲವಸ್ತುವನ್ನು ಕಂಡುಹಿಡಿದರು.
ಭೌತಿಕ ಗುಣಗಳು
ಈ ಮೂಲವಸ್ತುವಿಗೆ ಅನೇಕ ಸಮಸ್ಥಾನಿಗಳಿದ್ದರೂ (ಐಸೊಟೋಪ್ಸ್) ಪ್ರಮುಖವಾದುವು (241), (242) ಮತ್ತು (243). ಹೆಚ್ಚಾಗಿ ಅರ್ಧಾಯುಷ್ಯವುಳ್ಳ ಸಮಸ್ಥಾನಿ (243)ನ್ನು ಅದರ ಪರಮಾಣು ತೂಕವೆನ್ನಬಹುದು. ಸಮಸ್ಥಾನಿ (241)ರ ಅರ್ಧಾಯುಷ್ಯ (470) ವರ್ಷಗಳು ; (242)ರ ಅರ್ಧಾಯುಷ್ಯ (100) ವರ್ಷಗಳು ಮತ್ತು (243)ರ ಅರ್ಧಾಯುಷ್ಯ ಸುಮಾರು (7800) ವರ್ಷಗಳು. ಆವರ್ತನಪಟ್ಟಿಯ ಆ್ಯಕ್ಟಿನೈಡ್ಸ್ ಮಾಲೆಯಲ್ಲಿ (6)ನೆಯ ಸ್ಥಾನವನ್ನು ಪಡೆದಿದೆ. ವಿರಳಲೋಹಗಳೆನ್ನುವ ಲ್ಯಾಂಥನೈಡ್ಸ್ ಮಾಲೆಯಲ್ಲಿ ಆರನೆಯ ಮೂಲವಸ್ತು.
ನಾಮಕರಣ
ಯೂರೋಪಿಯಂಗೆ ಹೇಗೆ ಯೂರೋಪ್ ದೇಶದ ಹೆಸರನ್ನಿಟ್ಟರೋ ಅದೇ ರೀತಿ ಯುರೇನಿಯಂ ಅನಂತರದ ಹೆಚ್ಚು ಮೂಲವಸ್ತುಗಳನ್ನು ಸೃಷ್ಟಿಸಿದ ಅಮೆರಿಕ ದೇಶದ ನೆನಪಿಗಾಗಿ, ಆ್ಯಕ್ಟಿನೈಡ್ಸ್ ಮಾಲೆಯ ಆರನೆಯ ಮೂಲವಸ್ತುವಿಗೆ ಅಮೆರಿಷಿಯಂ ಎಂದು ಹೆಸರಿಸಿದರು.
ಉಪಯೋಗಗಳು
ಇದು ಹಲವಾರು ಸಂಯುಕ್ತ ವಸ್ತುಗಳ ತಯಾರಿಕೆಯಲ್ಲಿ ಬಳಕೆಯಾಗುತ್ತದೆ.
ಬಾಹ್ಯ ಸಂಪರ್ಕಗಳು
ವರ್ಗ:ಮೂಲಧಾತುಗಳು ವರ್ಗ:ಲೋಹಗಳು
ಕರ್ನಾಟಕ ಲೋಕಸಭಾ ಚುನಾವಣೆ, ೧೯೭೭
ಕೊಂಡಿಗಳು
ವರ್ಗ:ಚುನಾವಣೆ ವರ್ಗ:ಕರ್ನಾಟಕ ಲೋಕಸಭಾ ಚುನಾವಣೆ
ಲಾಹಿರಿ ಮಹಾಶಯ
ಶ್ಯಾಮಚರಣ ಲಾಹಿರಿ (30 ಸೆಪ್ಟೆಂಬರ್ 1828 - 26 ಸೆಪ್ಟೆಂಬರ್ 1895) ಇವರು ಲಾಹಿರಿ ಮಹಾಶಯ ಎಂದೇ ಪ್ರಖ್ಯಾತರು. ಇವರು ಓರ್ವ ಯೋಗಿ ಹಾಗು ಮಹಾವತಾರ ಬಾಬಾಜಿ ಅವರ ಶಿಷ್ಯರು. ಇವರು ಯೋಗಿರಾಜ ಮತ್ತು ಕಾಶಿಬಾಬಾ ಎಂದೇ ಪ್ರಖ್ಯಾತರು. ಇವರು ಪರಮಹಂಸ ಯೋಗಾನಂದರ ಗುರುಗಳಾದ ಸ್ವಾಮಿ ಯುಕ್ತೇಶ್ವರ ಗಿರಿಯವರ ಗುರುಗಳು. ಲಾಹಿರಿ ಮಹಾಶಯರು ಬ್ರಿಟೀಶ್ ಆಡಳಿತ ಭಾರತದ ಸೇನೆಯ ಲೆಕ್ಕ ಪತ್ರಪರಿಶೋದಕರಾಗಿದ್ದರು. 1861ರಲ್ಲಿ ಕ್ರಿಯಾಯೋಗವನ್ನು ತಮ್ಮ ಗುರುಗಳಿಂದ ಪಡೆದ ನಂತರ ಲಾಹಿರಿ ಮಹಾಶಯ ಎಂದು ತಮ್ಮ ಶಿಷ್ಯರಿಂದ ಕರೆಯಲ್ಪಟ್ಟವರು. ಇವರು ತಮ್ಮ ಸಂಸಾರದೊಂದಿಗೆ ವಾರಣಾಸಿಯಲ್ಲಿ ಜೀವನವನ್ನು ಕೊನೆಯವರೆಗೆ ಸಾಗಿಸಿದ್ದರು. ಇವರು ತಮ್ಮ ಶಿಷ್ಯರಾದ ಸ್ವಾಮಿ ಯುಕ್ತೇಶ್ವರ ಗಿರಿಯ ಶಿಷ್ಯರಾದ ಪರಮಹಂಸ ಯೋಗಾನಂದರ 'ಯೋಗಿಯ ಆತ್ಮಕಥೆ' ಎಂಬ ಕೃತಿಯ ಮೂಲಕ ಜಗದ್ವಿಖ್ಯಾತಿ ಪಡೆದರು. ಯೋಗಾನಂದರ ಪ್ರಕಾರ ಮಹಾವತಾರ ಬಾಬಾಜಿಯವರು ಕ್ರಿಯಾಯೋಗದ ಪುನರುತ್ಥಾನಕ್ಕಾಗಿ ಲಾಹಿರಿ ಮಹಾಶಯರನ್ನು ಆರಿಸಿದ್ದರು. ಯೋಗಾನಂದರ ಗುರುಗಳು, ತಂದೆ-ತಾಯಿ ಲಾಹಿರಿ ಮಹಾಶಯರ ಶಿಷ್ಯರಾಗಿದ್ದರು. ಲಾಹಿರಿ ಮಹಾಶಯರು ಯೋಗಾನಂದರು ಸಣ್ಣ ಬಾಲಕನಾಗಿದ್ದಾಗ ಅವರ ತಾಯಿಯ ಬಳಿ "ಈತ ಆಧ್ಯಾತ್ಮ ಇಂಜಿನ್ ಆಗುತ್ತಾನೆ,ದೇವರ ಸಾಮ್ರಾಜ್ಯಕ್ಕೆ ಅನೇಕ ಆತ್ಮಗಳನ್ನು ಕೊಂಡೊಯ್ಯುತ್ತಾನೆ" ಎಂದು ಭವಿಷ್ಯ ನುಡಿದಿದ್ದರು.
ಬಾಲ್ಯ
ಲಾಹಿರಿ ಮಹಾಶಯರು ಬಂಗಾಳ ಪ್ರಾಂತ್ಯದ ಗುರ್ಣಿ ಗ್ರಾಮದ ಬ್ರಾಹ್ಮಣ ಕುಟುಂಬದಲ್ಲಿ ಜನಿಸಿದರು.ಇವರು ಮುಕ್ತಕಾಶಿ ಮತ್ತು ಗೌರಮೋಹನ ಲಾಹಿರಿ ದಂಪತಿಗಳ ಕೊನೆಯ ಮಗ. ಇವರ ತಾಯಿ ಮಹಾನ್ ಶಿವಭಕ್ತೆಯಾಗಿದ್ದರು. ಲಾಹಿರಿಯವರು ಮೂರು ವರ್ಷದ ಬಾಲಕನಾಗಿದ್ದಾಗಲೆ ತಮ್ಮ ತಾಯಿಯನ್ನು ಕಳೆದುಕೊಂಡರು. ಎಳೆಯ ಪ್ರಾಯದಿಂದಲೇ ಇವರು ಧ್ಯಾನಸ್ಥರಾಗಿ ಮರಳಲ್ಲಿ ಕುತ್ತಿಗೆ ತನಕ ಮುಚ್ಚಿರುತ್ತಿದ್ದರಂತೆ. ನೆರೆಯಲ್ಲಿ ತಮ್ಮ ಮನೆಯನ್ನು ಕಳೆದುಕೊಂಡ ಮೇಲೆ ಇವರ ಸಂಸಾರ ವಾರಣಾಸಿಗೆ ತೆರಳಿತಂತೆ. ಅಲ್ಲಿಯೇ ಲಾಹಿರಿ ಮಹಾಶಯರು ತಮ್ಮ ಜೀವನದ ಬಹುತೇಕ ವರ್ಷಗಳನ್ನು ಕಳೆದರು.ಬಾಲ್ಯದಿಂದಲೇ ಉರ್ದು, ಹಿಂದಿ,ಬಂಗಾಲಿ,ಸಂಸೃತ,ಪರ್ಶಿಯನ್,ಫ್ರೆಂಚ್ ಹಾಗು ಇಂಗ್ಲೀಷ್ ಭಾಷೆಗಳನ್ನು ಕಲಿತರು.
ಗೃಹಸ್ಥ ಜೀವನ
1846ರಲ್ಲಿ ಕಾಶಿಮಣಿಯವರೊಂದಿಗೆ ಲಾಹಿರಿ ಮಹಾಶಯರ ವಿವಾಹ ನೆರವೇರಿತು. ಈ ದಂಪತಿಗಳಿಗೆ ಇಬ್ಬರು ಗಂಡು ಮಕ್ಕಳು ಮತ್ತು ಮೂವರು ಹೆಣ್ಣುಮಕ್ಕಳು ಹುಟ್ಟಿದರು. ಇವರ ಇಬ್ಬರು ಮಕ್ಕಳು ತಂದೆಯಂತೆ ಆಧ್ಯಾತ್ಮ ಹಾದಿಯನ್ನು ತುಳಿದರು. ಇವರ ಮಡದಿ ಅವರ ಶಿಷ್ಯೆಯಾಗಿ ನಂತರ ಲಾಹಿರಿ ಮಹಾಶಯರ ಶಿಷ್ಯರಿಂದ 'ಗುರು ಮಾ'ಎಂದು ಕರೆಯಲ್ಪಟ್ಟರು.
ಇಂಡಿ ರಸ್ತೆ
ಇಂಡಿ ರಸ್ತೆ ಗ್ರಾಮವು ಕರ್ನಾಟಕ ರಾಜ್ಯದ ಬಿಜಾಪುರ ಜಿಲ್ಲೆಯ ಇಂಡಿ ತಾಲ್ಲೂಕಿನಲ್ಲಿದೆ.
ದೇವಾಲಯಗಳು
ಶ್ರೀ ಮಹಾಲಕ್ಷ್ಮಿ ದೇವಸ್ಥಾನ, ಶ್ರೀ ದುರ್ಗಾದೇವಿ ದೇವಲಯ, ಶ್ರೀ ಮಲ್ಲಿಕಾರ್ಜುನ ದೇವಾಲಯ, ಶ್ರೀ ಬಸವೇಶ್ವರ ದೇವಾಲಯ ಹಾಗೂ ಶ್ರೀ ಹಣಮಂತ ದೇವಾಲಯಗಳನ್ನು ನಿರ್ಮಿಸಿದ್ದಾರೆ.
ಮಸೀದಿಗಳು
ಮುಸ್ಲಿಂ ಸಮುದಾಯದ ದರ್ಗಾ ಹಾಗೂ ಮಸೀದಿ ಇದೆ.
ಲಾಹಿರಿ ಮಹಾಶಯ
ಗುರು ಶಿಷ್ಯ ಪರಂಪರೆ ಕುರಿತಂತೆ
ಲಾಹಿರಿ ಮಹಾಶಯರು ಯಾವತ್ತೂ ತಮ್ಮ ಶಿಷ್ಯರಿಗೆ ಗುರುವಿಗೆ ಸದಾ ಶರಣಾಗತರಾಗಿರುವಂತೆ ತಿಳಿಸುತ್ತಿದ್ದರು. ಗುರುವಿಗೆ ಹೆಚ್ಚು ಶರಣಾಗತನಾಗುತ್ತಾ ಹೋದಂತೆ ಯೋಗದ ಸೂಕ್ಷ್ಮಾತಿ ಸೂಕ್ಷ್ಮ ಆಯಾಮಗಳನ್ನು ಗುರುವಿನ ಕೃಪೆಯಿಂದ ಕಲಿಯಬಹುದು ಎಂದು ಹೇಳುತ್ತಿದ್ದರು